नेपाल के इतिहास - विकिपीडिया\nनेपाल के इतिहास\n1990 के लोकतंत्र आंदोलन\n2006 के लोकतंत्र आंदोलन\nएशिया के बड़ देश सब चीन आ भारत के बीच में हिमालय के कोख में बसल देश नेपाल के इतिहास ई क्षेत्र में रहल अन्य देशवन कुल से अलग बा। नेपाल से दक्षिण के देश कुल जब विदेशीयन कुल के अधिन में रहल तवनो घड़ी नेपाल स्वतन्त्र राष्ट्र के रूप में स्थापित रहल।\n2 प्राचिन इतिहास\n2.1 किराँत काल\n2.2 लिच्छवी काल\n2.3 मल्ल काल\n2.4 नेपाल एकिकरण\n3 नेपाल अधिराज्य\n3.1 शाह शासन\n3.2 राणा शासन\n3.4 पञ्चायती शासन\n3.5 प्रथम जनआन्दोलन\n3.6 माओवादी जनयुद्ध आ संकटकाल\n3.7 नारायणहिटी राजदरबार हत्याकाण्ड\n3.8 दुसरका जनआन्दोलन\n4 संघिय लोकतान्त्रिक गणतन्त्र नेपाल\n6 अन्य लिंककुल\nनेपाल शब्द सब से पहिले अथर्ववेद में उल्लेखित पावल जायेला। अथर्ववेद के अनुसार नेपाल हिमालय के कोख में रहला के कारण नेपाल नाम के उत्पत्ति संस्कृत शब्द निपालय से भइल बा, जेकर अर्थ "पहाड के आधार (पैर) " अथवा "पैर पर निवास" ह। ई के साथ साथ निचे बतावल गइल कथनो कुल सुने में आवेला:\nनेपाल शब्द तिब्बती भाषा नियमपाल आइल बा, जेकर अर्थ ह "पवित्र भूमी"।\nबहुत समय पहिले नेपाल बहुत मात्रा में उन के उत्पादन करत रहल आ ऊन रखे खातिर तिरपाल के घर के प्रयोग करत रहल। अहिजा ने जेकर अर्थ ह ऊन आ पाल जेकर अर्थ बतावन जायेला तिरपाल। इहे शब्द से नेपाल नाम पड़ल हो सकत बा।\nने नाम के एगो ऋषी ई क्षेत्र के संरक्षण देले रहलन एहि से ने आ पाल(संरक्षण करना) ई दुईगो शब्द मिलके नेपाल नाम आइल बा अईसनो मान्यता बा।\nप्राचिन इतिहास[संपादन करीं]\nकिराँत काल[संपादन करीं]\nकाठमांडु घाटी में पावल गइल नि‍योलि‍थि‍क उपकरणन से ई पता चलेला कि अहिजा मानव जाति के बसाई9हजार वर्ष पहि‍ले से बा| इ से पता चलल बा कि मानव जे शायद किराँत जाति के रहल लोग लगभग 2500 वर्ष अगाडी अहिजा रहत रहल लोग। किराँती जंगली आ पहाडी कुल के एगो जनजाति हवे लोग, जवन मध्य एशिया, भारत आ हिमालय से आ कर के अहिजा बसे लागल लोग। किराँत काल से पहिले भी इ देश में गोपाल, महिषपाल जईसन अन्य जाति के लोगन के राज्य रहल ई बात के अपुष्ट इतिहास कुल भी पावल जायेला लेकिन स्पष्ट प्रमाण के अभाव होखला से किराँत काल शुरू होखला के समय से पहिले के इतिहास के मानल ना जायेला। एहि कारण से नेपाल के प्रामाणिक प्राचीन इतिहास के शुरुआत किराँत काल से हि भइल बा ई बात के इतिहासी मान्यता मिल चुकल बा। ई काल के राजा यलम्बर के हि प्रथम किराँती राजा के रूप में मानल गइल बा।\nलिच्छवी काल[संपादन करीं]\nसन 400 से 750 तक नेपाल के हाल के राजधानी काठमांडु में लिच्छवीयन के शासन रहल। कौटिल्य के अर्थशास्त्र के अनुसार तथा चिनी यात्री हुएन साङ्ग के यात्रा वृत्तान्त के अनुसार वैशाली से भाग के आइल कुछ वीर पुरुष लोग किराँती कुल के खेद के लिच्छवी वंश के स्थापना कइले रहल लोग । पावल गइल शिलालेख, मुद्रा आ चंगुनारायण मन्दिर के अभिलेख कुल से पता चलेला मानदेव लिच्छवी वंश के प्रथम इतिहासी राजा रहले । अंशुवर्मा के भारत के राजा हर्षवर्धन से निकटतम वैवाहिक संबंध रहल । ई बात से ई पुष्टि होला कि गण्डक नदी से कोशी नदी तक पहाडी भूभाग में लिच्छवी कुल किराँती कुल के खेद के एक साथ शासन कइले जा। एहि क्षेत्र से दक्षिण के नेपाल के तराई प्रदेश जईसे कि मिथिला राज्य बा ई के अंशुवर्मा अपना अधिन में लेके वैशाली आ पाटलीपुत्र राज्य में समावेश कर दिहले। अंशुवर्मा के बाद नरेन्द्रदेव भारतीय राजा कुल के समर्थन सहयोग से राज्य कइले । नरेन्द्र के बाद गुप्त वंश के शासन अईला से सम्पूर्ण राज्य छोट छोट राज्य में विभाजित हो गइल । ई सम्पूर्ण घटना ईसा पूर्व के ह। ओने बंगाल में चालुक्यसेन के राज्य रहल । नान्यदेव चालुक्य राजा के सेनापति रहले। जे तिरहुत डोय राज्य के स्थापना कर के सिमरनगढ के आपन राजधानी बनवले । मुसलमान आक्रमणकारी सुद्धिन तुगलक के भय से नान्यदेव के पलाती हरि सिंहदेव सर्लाही जिल्ला होते हुए भक्तपुर भाग गइलन उनकर रानी राजल देवी जयस्थिति मल्ल के आपन दामाद बनाके मल्लवंश के शासन स्थापित कइली।\nमल्ल काल[संपादन करीं]\n1201–1769 ई0 के समय नेपाल में मल्ल काल के शासन रहल। मल्ल काल में काठमांडु आ ई के आस-पास के क्षेत्र मात्र नेपाल कहल जात रहल आ इ क्षेत्र में रहे वाला लोग नेवार कहलात रहल लोग (नेवारी भाषा में नेवार के अर्थ होला नेपाल के नागरिक)। मल्ल-वेश भारत के मल्ल-वंश (महाजनपद) के शासक रहल लोग। मल्ल-वंश खुद के क्षत्रिय बतावत रहल लोग मल्ल कुल के भारत छोड़े के दवाब दिहल गइल। मल्ल-वंश के बारे में महाभारत आ बुद्ध के किताब में पढ़ल जा सकत बा। काठमांडु क्षेत्र में लगभग 1200 ई0 में मल्ल के पहिलका शासक शासन में अईले। मानल जायेला मल्ल-काल नेपाल के स्वर्णकाल रहल जवन 600 वर्ष तक चलल।\nनेपाल एकिकरण[संपादन करीं]\nविक्रम संवत 1799 में गोरखा के राजा नरभुपाल शाह के निधन के पश्चात राज्य सम्हाल के रखले रहन उनकर जेठ लैका पृथ्वी नारायण शाह। पृथ्वीनारायण शाह राज्य के विस्तार करे के सोचलन आ नेपाल के एकिकरण के शुरुआत कर दिहलन। उ पहिला हाली नुवाकोट पर विसं 1800 में आक्रमण कइलन लेकिन ओह बेरा उनके हार के सामना करे के पड़ल। फिर विसं 1801 में दुसरा हाली आक्रमण कइले आ नुवाकोट के उपर विजय प्राप्त कर लिहलें। ओ के बाद उ विसं 1814 आ विसं 1821 में किर्तिपुर के लड़ाई में दू-दू बार बहुत बुरा तरह से पराजित भइले। ई लड़ाई में किर्तिपुर के लोग सेनापति कालु पाण्डेय के मार दिहले जा आ पृथ्वी नारायण शाह के भाई सुरप्रताप के आँख कुल फोड़ दिहले जा। विसं 1822 चैत्र3गते पुन: किर्तिपुर के ऊपर आक्रमण करल गइल आ विजय हासिल भइल। पृथ्वी नारायण विसं 1825 भाद्र शुक्ल चर्दुशी के दिन काठमांडु में इन्द्रयात्रा पर्व मनावतखान आक्रमण कर दिहले आ जीत गइले। एकरा बाद उ क्रमश: विसं 1825 आश्विन 22 में ललितपुर, विसं 1826 कार्तिक में भक्तपुर के ऊपर विजय प्राप्त कइले।\nनेपाल अधिराज्य[संपादन करीं]\nशाह शासन[संपादन करीं]\nपृथ्वी नारायण शाह काठमांडु के ऊपर विजय हासिल कइला के बाद विसं 2026 में आपन देश के राजधानी गोरखा से काठमांडु ले अईले आ उ आपन राज्य गोरखा के नाम बदल के सम्पूर्ण राज्य के नाम नेपाल रख दिहले। पृथ्वी नारायण के मृत्यु के बाद भी राज्य विस्तार के काम ना रुकल आ लगातार अड़ोस-पड़ोस के राज्य जितते हुए उनकर लैका-नाती कुल नेपाल के अउर बढवले जा।\nराणा शासन[संपादन करीं]\nपञ्चायती शासन[संपादन करीं]\nप्रथम जनआन्दोलन[संपादन करीं]\nमाओवादी जनयुद्ध आ संकटकाल[संपादन करीं]\nनारायणहिटी राजदरबार हत्याकाण्ड[संपादन करीं]\nदुसरका जनआन्दोलन[संपादन करीं]\nसंघिय लोकतान्त्रिक गणतन्त्र नेपाल[संपादन करीं]\n↑ P. 58 Buddhism, Diplomacy, and Trade: The Realignment of Sino-Indian Relations, 600-1400 By Tansen Sen\n↑ Bindloss et al. p34.\nअन्य लिंककुल[संपादन करीं]\n"https://bh.wikipedia.org/w/index.php?title=नेपाल_के_इतिहास&oldid=665754" से लिहल गइल\nएह पन्ना पर आखिरी बेर संपादन 26 फरवरी 2020 के 15:42 बजे भइल रहल।


विवेक सिंह जी के लिखल भोजपुरी लघुकथा ललका रंग | जोगीरा\nHome भोजपुरी साहित्य भोजपुरी कथा-कहानी विवेक सिंह जी के लिखल भोजपुरी लघुकथा ललका रंग\nविवेक सिंह जी के लिखल भोजपुरी लघुकथा ललका रंग\nफागुन के महीना मे चरो ओर उमंग के लहर दऊरे ला, हर कोई मस्ती के रंग मे रंगल नजर आवेला !\nचाहे ऊ इंसान होखे य़ा जानवर य़ा फिर काहे न प्रक्रति के शोंदर्य ? सब कुछ मे फागुन आपन रंग के फुहार छोर देवे ला !!!\nमन मारे राह के एकटक ताकत शुभद्रा अपना चऊखट के ओट तर बईठल बाड़ी. फगुनहट के हवा कबो-कबो देह मे अईसन झौका मारता, ज़ईसे ऊफनत आग मे कोई ओर पुवाल डाल के लहोक के तेज कर देवे !!\nशुभद्रा के अन्दर आज अइसने लहोक लहकता, जोन की अपना खुद के बिनाश के कारन होला ! मन के स्थीरता मे पता न आज कईसन अस्थीरता ‘चंचलता’ आ गइल बा. की शुभद्रा के अाखन मे ख़ुशी के छोर आशु उमड आईल बा ?\nओकर आखी के सामने बितल पहलू उभर आईल और ओकर चेहरा पे हलका सा मुस्कान के रेखा खिच गईल ! ई ख़ुशी सालभर पहीले के ह जब ओकर हाथ मे मेहदी लागल और ओकरा मांग मे अमर के नाम के सेन्दुर भरल रहे. ओर ऊ अपना बाबू से बिदा होके ससुराल आईल रहे ? और कुछ अईसने दिन-महीना रहे फागुन के जोन बिहाअ बाद पहीलका होरी अपना पती के साथ खेलले रहे !!\nऐगो अलग ही मजा ऐगो अलग ही उमंग, ई सब ऊहे बता सकता ज़े बिहाऐ के बाद अपना पती अपना जीवन सखा के साथ पहीला होरी खेलले होई ! अमर थल सेना मे सिपाही रहे, जोन अपना मातृभुमी से बहुत प्यार करत रहले ! अमर कबो-कबो शुभद्रा से कहें कि अगर हम अपना मातृभुमी के सेवा करत-करत विरगती के प्रापत होजाई त तु दुखी न होईह, रोईह जन , न त हमरा आत्मा के बहुत दुख होई!\nकिसमत के दस्तुर और खेल अइसन भ्ईल की जोना चौकसी पर अमर रहे. ओही पर आतंकवादी हमला कर देलसन और अमर आतंकवादीयन से लड़ते-लड़ते देश खातीर अमर हो गईल? आज पूरा एक साल हो गईल ई घटना के और फागुन फिर होरी के रंग बिखेरत आ पहुचल शुभद्रा के पास! लेकिन शुभद्रा के सजल-सजावल ई रंग समये के पसंद न रहे. और ऊ ओकर रंग के फिका कर देलस !!\nशुभद्रा चऊखट के ओट मे बईठल मद-मद मुस्कुरात बिया ओर ओकर अखिय़ा मे अलग ही चमक बा . और ओकर अपना मन के उदगोश मे ऊहे सुंदर दृस्य लउकता की अमर हाथ मे ललका रंग लेके हमरा के लगावे आवतारे ???\nपिछला लेखविवेक सिंह जी के लिखल भोजपुरी कविता नारी सम्मान\nअगिला लेखखेसारीलाल यादव की भोजपुरी फिल्म दुल्हिन गंगा पार के का ट्रेलर लांच


देसी ना, हमके विदेशी चाहीं … – Anjoria\nअप्रैल 4, 2010 कविता, शैलेश मिश्रा\n– शैलेश मिश्र\nअगर हम सानिया मिर्ज़ा बानी\nत देसी ना, हमके विदेशी चाहीं …\nअरब के संख्या में हिन्दुस्तानी,\nबियाह करेके पाकिस्तानी चाहीं.\nसउँसे हिंदुस्तान नचावल चाहीं.\nअमेरिका में नेने के नैना बानी.\nबोलीवुड फैशन पुरान भइल साड़ी\nलोसएंजेलेस हॉलीवुड में नागरिक बानी.\nभारत के नागरिकता नइखे मंज़ूर\nक़तर में करामात देखावत बानी.\nचीयर लीडरो अब बिदेसी चाहीं.\nदूर बिदेसी माटी के गमक चाहीं.\nशैलेश मिश्रा के अउरी रचना\n4 thoughts on “देसी ना, हमके विदेशी चाहीं …”\nANIL BALLIA कहते हैं:\nअप्रैल 10, 2010 को 1:22 अपराह्न पर\nmisir jee ram ram .aap se bat kare ke ba .kaise bat hokhi.ager raur phone ke lamber mioli tab ham ehawa se phone karab. samay nikal ke hamara mail per bhej dihi .dhnyabad jee misir jee.anil from ballia up. raur lekh to gazab ke ba……… desi na PAKISTANI CHAHI.\nअप्रैल 9, 2010 को 2:47 अपराह्न पर\nबाह….बाह…….बहुत खूब………एकदम यथार्थ रचना………\nअप्रैल 7, 2010 को 3:04 अपराह्न पर\nbahut niman lagal ba raur lekh. rauwa us me rahi k aatna niman likhale bani. rauwa se bhet kaha hoi. ramram\nअप्रैल 5, 2010 को 1:01 अपराह्न पर\nबहुत बहुत धन्यवाद …शैलेश भईया…\nबिलकुल सही कहनी ह ……


कपिल पांडेय जी के लिखल भोजपुरी दोहा संग्रह जीभ बेचारी का कही | जोगीरा\nHome भोजपुरिया बस्ता | भोजपुरी किताब कपिल पांडेय जी के लिखल भोजपुरी दोहा संग्रह जीभ बेचारी का कही\nकपिल पांडेय जी के लिखल भोजपुरी दोहा संग्रह जीभ बेचारी का कही\nभोजपुरी दोहा संग्रह जीभ बेचारी का कही के लेखक के कलम से\nपिछला कुछ साल से भोजपुरी में दोहा खूबे लिखा-छपा रहल बा। भोजपुरी के साइते कवनो कवि होइहन जे कुछ-ना-कुछ दोहा ना लिखले होईहें, आ साइते कवनो पत्रिका होई जवना में कुछ-ना-कुछ दोहा ना छपत होई। पत्र-पत्रिका का अलावें, भोजपुरी में प्रकाशित कविता संग्रहन में दोहा के भी पुरहर समावेश होखे लागल बा। एकरा अलावें, भोजपुरी में दोहा के कइएक एकल संग्रहों पुस्तकाकार प्रकाशित हो चुकल बा, जवना में विशेष रूप से उल्लेख बा बृजभूषण शर्मा ‘मुखिया जी’ के भोजपुरी सतसई, सूर्यदेव पाठक ‘पराग’ के पराग सतसई आ चौधरी कन्हैया प्रसाद सिंह ‘आरोही’ के ‘आरोही हजारा’। डॉ शंभुशरण, डॉ अशोक द्विवेदी, बरमेश्वर सिंह, कृष्णानन्द कृष्ण, भगवती प्रसाद द्विवेदी जइसन कुछ आउर कवि लोग दोहा-लेखन के दिशाईं काफी सक्रिय रहल बा, आ बहुत संभव बा कि निकट भविष्य में एहू लोग के दोहा संग्रह प्रकाशित होखे।\nदोहा-संग्रह खातिर ‘सतसई’ भा ‘हजारा’ के आस्पद आ संख्या के एगो मानक आ परम्परा बन चुकल बा। ओह मानक आ परम्परा के निबाहे लायक सामग्री हमरा पास नइखे। हमार मज़बूरी ई रहल बा कि दोहा रचना के हमार गति मंथर रहल बा, आ कवन ठेकाना कि आगे इहो रफ्तार रह पाई कि ना, आकि का होई। अब आउर रुके के धीरज अपना में ना रहे। ये से, ओह परम्परा पोषित दोहा संख्या के अधियावत, सिर्फ तीन सौ एकावन दोहा के ई भोजपुरी दोहा संग्रह जीभ बेचारी का कही प्रस्तुत कर रहल बानी, एह निवेदन के साथे कि –\nकइलीं जे कुछ हो सकल, खाके सतुवा-नून\nबाटे रउवा सामने, जे भी नीक जबून\nकपिल पांडेय जी के लिखल भोजपुरी दोहा संग्रह डाउनलोड करे के खातिर क्लिक करीं\nJeebh becharee ka kahee\nभोजपुरी दोहा संग्रह जीभ बेचारी का कही\nपिछला लेखभोजपुरी मूवी तेरे जईसा यार कहां जल्द होगी रिलीज़\nअगिला लेखबोधिसत्त्व इंटरनेशनल फिल्‍म फेस्टिवल 2017\n67 गो भोजपुरी उपन्यास के बारे में\nभोर : कक्षा 8 खातिर भोजपुरी पाठ्य-पुस्तक\nअँजोर : कक्षा7खातिर भोजपुरी पाठ्य-पुस्तक\nomprakash amritanshu February 22, 2017 At 11:21 am\nबहुत बढ़िया। बधाई बा…\nअबर घोड़ी के साँझे पेयान\nभोजपुरी फिल्म तू मेरा दुश्मन नया चेहरा के. के. पंडित\nआनंद ओझा और काजल राघवानी अभिनीत भोजपुरी फिल्म हीरोगीरी का ट्रेलर...


'वैर के अंत' भोजपुरी में नाट्य प्रस्तुति - cartoondhun\nHome विविध स्पेशल कैटेगरीज ‘वैर के अंत’ भोजपुरी में नाट्य प्रस्तुति\nरंगश्री नाट्य संस्था दिल्ली के ओर से प्रेमचंद के जन्मदिवस 31 जुलाई के नया अंदाज में मनावल गइल । महान कथाकार के कहानी ‘वैर के अंत’ के भोजपुरी में नाट्य प्रस्तुति करके ईयाद कइल गइल । गोल मार्केट दिल्ली के मुक्तधारा ऑडिटोरियम उत्सव के गवाह बनल । कबो – कबो ताली के आवाज से बोल उठे आडिटोरियम । वाह ! वाह ! त कबो चुप्पी साध के नाटक के भाव मे अपना आप के डूबा लेवे । लोकजीवन के असली जीवंत रंग एह नाटक में देखे के मिलल। सच्चाई के जमीन पर उकेरल भाव के पीड़ा आपन – आपन सा लागल । सहोदर भाई के क्रिया – कर्म के साथे वैर के बीजारोपण होखत बा । जे एह बीज के रोपलस ओकर अंत त जरूरिये रहे । साथ में कबो – कबो मधुर संगीत के फुहार दिल के छुए में आगे रहल ।\nदर्शक दीर्घा पहिले से खचाखच भरल बा । तब हम प्रक्षागृह में प्रवेश कइलीं । खड़ा हो करके आपन बइठे के जगह खोजे लगलीं । पत्रकार दीर्घा में एगो कुर्सी खाली रहे । लेकिन , हम पत्रकार त रहनी ना । फिर पीछे के ओर आपन नजर दौडवनी । एगो कुर्सी खाली मिलल । झटके से वोह कुर्सी पर आपन हक जतावत बइठ गइलीं । ‘वैर’ के कइसे अंत होखत बा , देखे खातिर मंच पर आपन आँख टिकवलीं ।\n‘वैर के अंत’ के नाट्य कलाकार –\nतीन भाई में से एक भाई के मृत्यु हो जाता । शाहोदर भाई के लाश परल बा । क्रिया – कर्म खातिर उनकर हिस्सा के खेत रेहान रखाइल । भोजपुरी में समझी चाहे हिंदी में, कहल जाव त एहिजे से ‘वैर’ के बीज रोपाइल । लालची आ क्रूर छोट भाई विशेश्वर राय के मन में वैर के पौधा उगल । अब उ सउँसे जमीन हड़पे के खातिर उठल । विशेश्वर राय के भूमिका में उपेंद्र सिंह चौधरी के बेजोड़ अभिनय क्षमता देखे के मिलल । मन में वैर के पौधा के कइसे पालल – पोसल जाला, चित्र उजागर कइलें । साथ में घाव के गहरा दर्द के भाव अभिनय के द्वारा प्रस्तुत कइलें । वीणा वादिनी पग – पग पर साथ निभावली उनकर मेहरारू बनके । एकदम सटीक आ गाँव में गोतिया के देखके जर – बुतावे वाला अभिनय । ताली बटोरेवाली नाट्य भूमिका ।\nफोटो- ओमप्रकाश अमृतांशु / वैर का अंत का एक दृश्य\nदोसरा ओर गरीब – किसान माझिल भाई रामेश्वर राय के भूमिका में अखिलेश पांडेय रहलें । आपन दमदार अभिनय के दम मंच पर मंचित कइलें । रामेश्वर राय के मेहनती बेटा जागेश्वर जेकरा से नाटक आगे बढ़त बा । सौमित्र वर्मा एह किरदार के जीवंत बनावत दिखलें । उनकर अभिनय के पराकाष्ठा सभ दर्शक लोगन के अचंभित कइलस ।\nभोजपुरी नाटक प्रस्तुति के बढ़त डेग –\nहिन्दी के तरह भोजपुरी नाटक के डेग कबहिं रुकल ना । कबहिं थाकल ना । भोजपुरी के समर्पित रंगश्री हमेशा आ अनवरत प्रयासरत रहल । भोजपुरी के झंडा लहरावे के संघर्ष करत सुंदर भविष्य के ओर आगे बढ़ रहल बा । एही से ‘वैर के अंत’ के भोजपुरी नाट्य रूपांतरण भइल । आ महेंद्र प्रसाद सिंह के निर्देशन में नाट्य मंचन भइल ।\nनाटक के दृश्य में मृत सीदेश्वर राय के इकलौती बेटी के भूमिका में किरण अरोड़ा आ मिना राय के अभिनय उड़ान पसंद आइल । नम्रता सिंह जागेश्वर के पत्नी बन आपन अभिनय के पताका फहरावली । एकदम ठेंठ गाँव देहात गरीब के मेहरारू के भूमिका में । जबरदस्त जमीन से जुड़ल अभिनय से दर्शक के मन मष्तिष्क पर छा गइली ।\nपहिला बेर नंदिनी मंच पर नजर अइली । गरीब , लाचार आ ईमानदार रामेश्वर राय के मेहरारू बनके रंगमंच के दुनिया में डेग बढ़वली । एकरा साथे गवाह रुस्तम आ योगेंद्र के सराहना मिलल । महाजन के रोल में रामसुभग तिवारी भी आपन प्रस्तुति दिहलें । मुन्ना कुमार महंगू बनके रंग जमवलें । एकरा अलावे अन्य कलाकार लोगन के भी अभिनय योगदान सराहनीय आ शानदार रहल । बाल कलाकार के सहभागिता भी खुब शानदार रहल ।\nसूत्रधार के भूमिका लावकान्त सिंह के कंधा पर रहे । जेकरा के आपन समझदारी आ जिम्मेदारी समझ के निभवलें । संगीत प्रस्तुति राजा के रहे ।\nनाटक ‘वैर के अंत’ । निर्देशक – महेन्द्र प्रसाद सिंह\nअब निष्कर्ष कि ‘वैर के अंत’ सफल आ सराहनीय प्रस्तुति रहल । रंगश्री संस्था के बहुत – बहुत बधाई दिहल जा सकता । नीचे कमेंट बॉक्स में ररुओ शुभकामना आ बधाई दे सकीलें । धन्यवाद ।\nTags: नाटकप्रेमचंदभोजपुरीरंगमंचरंगश्रीवैर के अंत\nलव कांत सिंह\nबहुत सुंदर रिपोर्ट देहनी, साधुवाद


दिव्य नर्मदा हिंदी पत्रिका divyanarmada Hindi patrika : होली पर एक भोजपुरी गीत .....\nहोली पर सब मनई के अडवान्स में बधाई ......\nअब हमहूँ 60-के ऊपरे क बानी..\nअपने तऽ जा के,परदेसे रम गईला कईसे सजाई रंगोली? हो राजा !\n’मुनिया’ कऽ कईसे अब लहँगा सिआईं\nकईसे सिआईं हम चोली ? हो राजा !\nमुँहझँऊसा = आप सब जानते होंगे [ किसी की श्रीमती जी से पूछ लीजियेगा]\nवाह वाह खूब रंग जमाया आपने, मज आ गया, बधाई बुधवार, मार्च 23, 2016 10:58:00 am


शशि रंजन मिसिर जी के लिखल अक्षय नवमी के कथा | जोगीरा\nHome आलेख शशि रंजन मिसिर जी के लिखल अक्षय नवमी के कथा\nशशि रंजन मिसिर जी के लिखल अक्षय नवमी के कथा\nशशि रंजन मिसिर जी\nअरे महाराज दम धरीं… कथवा त कहबे करब…\nका कहत बानी… पान आ सोपाड़ी नईखे… अरे भेजीं इ महँगुआ के … रामचनर पटेहरी के दोकान कवन कोस भ पे बा, भाग के जाई आ दउर के आई ।\nतब ले कथा के भाव सुनी.. मेन कथवा हम बाद में कहेंगे…\nए बाबू साहेब जानत बानी, सभे बरत-त्यौहार एक के पीछे एक… आ सब एक दोसरा पे डिपेंडेंट ।\nहँ, त कहत रहीं… सभे बरत एक दोसरा पे निर्भर बा ।\nसोहराई बितल त गोधन आइल… दिवाली के बांचल लड्डू मिठाई एह गोधन में निपटारा हो गइल… त हमार कहलका ठीक बा की ना?\nफेर आइल छठ…\nआरे हँ … रउआ घरे त भइल रहल हा… ठेकुआ आ कचवनिया त बनले होखी । काहे ना दू-चार ठेकुआ कचवनिया सीधा खातिर बान्ह लेनी ह …\nलीं हई मंगरूओ आ गइल… पान सोपाड़ी साथे ।\nकथा शुरू करत बानी… इ लीं हाथ में फूल ,पान, सोपाड़ी… कुछ दरबो दक्छिना निकाल लीं ।\nआँख तोपिके ध्यान करीं ….\nओम बिसनु.. बिसनु बिसनु…. अमुक गावें , अमुक नावें, अमुक गोतर अमुक पितर… पधारीं । एह आंवरा के फेड के नीचे हमरा संगे अक्षय नवमी बाबा के कथा सुनी ।\nहाथ के सभे चीज नीचे राखीं… आ हाथ जोड़ीं ।\n“एकदा नैमिशारण्ये……. प्रणमामि शम्भो।।”\nना बुझाइल त भोजपुरी में अरथ सुनीं-\nएक बेर … निमिषा के जंगल में इकट्ठा भइल…\nअरे ! घुमे फिरे… आ आपन पोसुआ सवरीयन के जंगल के हवा खियावे । इनर महाराज के हाथी सरग में बयिठल बयिठल पगलात रहे… भोला बाबा के बैल के हरियरी चाहत रहे… त मय देवता जंगल ओरे चलले… कि चल ए मन, ढेर भयिल रम्भा-मेनका सुनरी लोग के नाच… सरग में खा- पिअ आ दिनभर बईठ के नाच देखला से देह के दुर्दशा भइल जात बा… गणेश बाबा के कोलेस्ट्रोल बढ़ल बा… तोंद नईखे कम होत… जंगल के हरियरी के हवा लागी त मन-मिजाज हरियर हो जाई ।\n“की ए बाबा, सोहराई बित गइल… लक्ष्मी जी के पूजा मिलल… गणेश बाबा के लड्डू भेंटायिल… अभि ले पाचल नईखे… डेकार मारत बाड़े… गोधनो कुटायिल, आ छठो बीत गइल… माने एह साल के कोटा पूरा हो गइल… अब हमनी के कवन पूजा भेंटाई जवना से हमनी के जाड़ा कटो …\nएक बेर लक्ष्मी जी घुमे निकलली… हँ, उहे दिवाली के बाद…\nसोचली की हमार पूजा त हो गइल, बाकी हमार मरद के पूजा त भयिबे ना कइल … आ एने गउरा बहिनो के पूजा भइल बाकी भोला बाबा छूंछे रह गईले ।\nहे मन… का करीं !!! हमहीं पूजा कर देत बानी । बाकी भोला बाबा के हम पूजा करीं आ गउरा बहिन खिसिया जास त बड़ फेरा बा ।\nध्यान लगयिली … त आंवला के फल लउकल.. कहली की इ धात्री फल में त तुलसी आ बेल दुनो के गुण बा । एकरे के पूजा करब त दुनो जाना के पूजा हो जाई आ गउरा बहिन खिसियइबो ना करिहें ।\nलीं ये जजिमान इहे कथा त रहल ह …\nबोलीं – बिसनु भगवान की जै …. भोले बैजनाथ की जै\nअब निकालीं कुछो खाए पिए के.. एह आंवरा के फेड़ के निचे कुछ खा के हमहूँ पुन्न कमाँ लीं । आरे छठ के बांचल ठेकुआ- कचवनिए खियायीं । कहबे कईनी ह पहिलहीं कि इ नवमी, छठ पे डिपेंडेंट बा …\nअच्छा त आंवरा के अचार लायिल बानी… दिहीं, सुखलो आंवरा के खाए के महातम बा ।\nस्कन (द) पुराण में लिखल बा…\nआरे ना सकरकन पुराण ना… स्कन्द पुराण के कातिक महातम में बा की जे सुखलो आंवरा खायी उ नारायण हो जाई –\n‘धात्री फल विलिप्तातांगो धात्री फल विभूषित:। धात्री फल कृताहारो नरो नारायणो भवेत।।’\nत एगो ठेकुआ आउर बढायीं… ब्राह्मण के मुख ब्रह्मा के होला.. नारायण त रहबे करेले… ढेर आशिर्बाद बा । अयिसहीं सालों साल ठेकुआ कचवनिया खियायीं ।\nबोलीं बिसनु भगवान की जै…\nअक्षय नवमी के कथा के लेखक: शशि रंजन मिसिर जी\nपिछला लेखमुंबई फिल्‍म एकेडमी से जुड़े सुपर स्‍टार खेसारीलाल यादव\nअगिला लेखगौरव सिंह जी के लिखल स्वतंत्र भारत के झांकी\nभोजपुरी खातिर जमीनी स्तर के आंदोलन भी जरूरी बा : विवेक...\nपुरबी के बेताज़ बादशाह: महेंदर मिसिर


टटका खबर, शुक, २३ मार्च २०१२ – टटका खबर\nटटका खबर, शुक, २३ मार्च २०१२\nछात्र संघ के चुनाव लिंगदोह समिति का अनुशंसा से करावे के आदेश राज्यसरकार जारी कर दिहलसि जवना के कई जगहा पेशेवर छात्रनेता विरोध करत बाड़े. लिंगदोह समिति एह चुनावन खातिर उमिर सीमा बान्ह दिहले बिया जवना से एह पेशेवर छात्र नेता लोग के धंधा खराब हो जाये के अनेसा बा. आदेश में कहल गइल बा कि चुनाव प्रक्रिया दस दिन में पूरा कर लिहल जाव. एह चुनाव में उहे छात्र छात्रा उम्मीदवार बन पइहें जिनकर हाजिरी पचहत्तर फीसदी से बेसी होखी.\nउत्तरप्रदेश से राज्यसभा के दू दू साल पर होखे वाला चुनाव में दसो उम्मीदवार निर्विरोध चुना गइले काहे कि दस सीट खातिर दसे गो परचा दाखिल भइल रहे. चुनाइल लोगन में सपा के जया बच्चन, किरणमय नंदा, दर्शन सिंह यादव, नरेश अग्रवाल, बृजभूषण तिवारी, आ मुनव्वर सलीम, बहुजन समाज पार्टी प्रमुख आ पूर्व मुख्यमंत्री मायावती आ मुनकाद अली, भाजपा के विनय कटियार आ कांग्रेस के रशीद मसूद शामिल बाड़े.\nराज्य सरकार तबादला उद्योग पर लगावल मायावती के रोक हटा लिहलसि. मायावती का जमाना में तबादला के अधिकार खाली उनुके लगे रहत रहुवे अब मंत्री आ विभाग के अधिकारियो कुछ तबादला कर पइहें. हालांकि पहिला वर्ग के अधिकारियन के तबादला से पहिले मुख्यमंत्री के अनुमोदन लिहल जरूरी होई.\nप्रदेश के लोकायुक्त एन के मेहरोत्रा के कार्यकाल दू साल अउर बढ़ा दिहल गइल. राज्यपाल सरकार के एह फैसला के आपन स्वीकृति दे दिहलन.\nकाल्हु बियफे का दिने पटना में बिहार शताब्दी समारोह के उद्घाटन करत मुख्यमंत्री नीतीश कुमार कहलन कि केन्द्र सरकार बिहार के ओकर जायजो हक नइखे देत बाकिर एकरा बावजूद बिहार अपने संसाधन का सहारे विकास का राहे बढ़ल जात बा. शताब्दी समारोह तीन दिन ले चली आ एहमें बिहार के संस्कृति धरोहर आ इतिहास के अलग अलग कला का माध्यम से प्रस्तुत कइल जाई. एह मौका पर पूरा शहर के ढंग से सजावल गइल बा.\nपूर्वी चंपारण के जहाँगीरा पंचायत के मुखिया सत्यनारायन यादव के निर्वाचन आयोग अयोग्य घोषित कर दिहलसि.\nआज से चइती नवरात शुरू हो गइल बा आ एकरा साथही विक्रमी संवत २०६९ के शुरूआत. एह पावन मौका पर देश भर में पूजा अर्चना शुरू हो गइल बा. छपरा के आमी मंदिर, बलिया के कपिलेश्वरी भवानी मंदिर, कैमूर के महामुंडेश्वरी मंदिर, रोहतास के भलुनी धाम, थावे के थावेमंदिर समेत हर जगहा विशेष पूजा शुरू हो गइल बा. कटरा में माता वैष्णो देवी मंदिर के सुरक्षा बढ़ा दिहल गइल बा.\nकर्नाटक के मुख्यमंत्री डी० वी० सदानन्द गौड़ा बियफे का दिने दावा कइलन कि राज्य में अबही नेतृत्व परिवर्तन के कवनो बात नइखे होखत.\nआजु दुपहरिया में लोकपाल का मुद्दा पर प्रधानमंत्री के बोलावल सर्वदलीय बइठक में विचार कइल जाई. सरकार चाहत बिया कि एह मुद्दा पर आम सहमति बनि सके आ दलगत नजरिया के अलगा राखत कवनो सार्थक राह निकल पावो. लोकसभा में ई विधेयक पारित हो चुकल बा बाकिर राज्यसभा में ई अबही ले लटकल बा.\nगरीबी मापे के पैमाना पर बड़हन विरोध का चलते केन्द्र सरकार योजना आयोग के गरीबी मापे के पैमाना से अपना के अलगा कर लिहलसि आ कहले बिया कि एकरा खातिर एगो नया समूह बनावल गइल बा जे विचार करी कि कवना आधार पर गरीबी तय कइल जाव. योजना आयोग कहले रहुवे कि शहरी इलाका में २८.६५ रुपिया आ देहाती इलाका में २२.४२ रुपिया से बेसी कमाये वाला गरीब ना हउवें. भाजपा के कहना बा कि ई गरीबी रेखा हटा के भूखमरी रेखा बनावल गइल बा.\nकैग एगो अंगरेजी अखबार में छपल ओह खबर के गुमराह करे वाली बतवले बा जवना में कहल गइल रहे कि कोयला खंड बाँट के देश के करीब एगारह लाख करोड़ रुपिया के नुकसान करावल गइल बा. एगो बड़हन प्रतिष्ठित अखबार में छपल खबर का बाद काल्हु संसद के दुनु सदन में जम के हंगामा भइल रहे आ विपक्ष प्रधानमंत्री के इस्तीफा मंगलसि काहे कि कोयला मंत्रालय कुछ समय उनुके लगे रहुवे. हालांकि बाद में मनमोहन सिंह आ सोनिया गाँधी खुद फ्लोर मैनेज कइल लोग आ विपक्ष के कुछ हद तक शांत करा लिहल लोग. बाद में रेल बजट पर चरचा भइल आ सरकार कहलसि कि कोयला घोटाला पर अगिला हफ्ता संसद में चरचा करावल जाई.\nभुवनेश्वर में ओड़ीशा सरकार आ नक्सलियन का बीच इटली के दू गो पर्यटकन के अपहरण से मुक्ति खातिर बात चलत बा बाकिर अबही ले एकर कवनो नतीजा नइखे निकलल. हालांकि बिचवनिया बी.डी. शर्मा के कहना बा कि दुनु विदेशी नागरिक सुरक्षित बाड़े.\nआज भारतीय स्वाधीनता संग्राम के महान क्रांतिकारी शहीद भगत सिंह, राजगुरू आ सुखदेव के उनुका ८१वां शहीदी दिवस पर श्रद्धांजलि दिहल जात बा.\nसुप्रीम कोर्ट अपना एगो अहम फैसला में कहलसि ढेर दिन ले कवनो संपति पर काबिज रहला से ओह संपति पर मालिकाना हक ना मिल जाव.\nकाल्हु बियफे का दिने संसद में रेल बजट के मंजूरी दे दिहल गइल. एहसे पहिले रेल मंत्री मुकुल राय थ्रीटायर एसी तकले के बढ़ल किराया वापिस ले लिहलन. अब टू टायर आ फर्स्ट क्लासे के सवारियन के भाड़ा बढ़ी. हँ प्लेटफार्म टिकट के दाम में कमी ना कइल गइल आ ऊ बढ़ले रह गइल. पहिले के तीन रुपिया का जगहा अब प्लेटफार्म टिकट पाँच रुपिया में मिलल करी.\nकर्नाटक, पश्चिम बंगाल, ओड़िशा, मध्य प्रदेश, आ उत्तर प्रदेश से राज्यसभा के सगरी उम्मीदवार निर्विरोध जीत गइले.\nराष्ट्रपति प्रतिभा देवीसिंह पाटील बियफे का दिने देश के सर्वोच्च नागरिक सम्मान, पद्म पुरस्कार प्रदान कइली. एह में संगीतकार भूपेन हजारिका के मरला बाद आ सेवा निवृत्त आई पी एस अधिकारी टी वी राजेश्वर आ मशहूर आर्थोपीडिक सर्जन कांतिलाल हस्तीमल संचेती के पदम विभूषण पुरस्कार दिहली. पदम भूषण सम्मान पन्द्रह लोग के दिहल गइल.\nमाली में राष्ट्रपति अमादू तोमानी के चुनल सरकार के तख्ता पलट के विद्रोही सैनिक शासन सम्हार लिहले बाड़े. एह बात के दुनिया भर में निंदा होखत बा आ माँग कइले बा कि निर्वाचित सरकार के जल्दी से बहाल कर दिहल जाव. विद्रोही सैनिकन के कहना बा कि एकता सुनिश्चित कइला का बादे लोकतंत्र बहाल होखी.\nसंयुक्त राष्ट्र मानवाधिकार परिषद ऊ प्रस्ताव पास कर दिहलसि जवना में पश्चिमी तट पर इजरायल के बस्ती बसावे के जाँच करे के बात कहल गइल बा. मानवाधिकार परिषद के कहना बा कि एहसे फलिस्तिनियन के अधिकार पर चोट पड़ी.\nदू गो भारतीय बचवन के नार्वे वापिस करे से इंकार कर दिहलसि काहे कि ओहन के महतारी बाप एह मुद्दा पर अलग हो गइल बाड़े. बाप के कहना बा कि महतारी मानसिक रूप से बीमार बिया आ ऊ ओकरा से तलाक चाहत बाड़े.\nसंयुक्त राष्ट्र मानवाधिकार परिषद में श्रीलंका सरकार का खिलाफ मानवाधिकार हनन के जाँच करावे के प्रस्ताव पारित हो गइल आ भारत एह प्रस्ताव का पक्ष में वोट दिहलसि. पहिला बेर भारत एह तरह के मुद्दा पर कवनो देश विशेष का खिलाफ वोट दिहलसि. बाकिर तमिलनाडू के दुनु प्रमुख दल एह खातिर सरकार पर दबाव बनवले रहुवे आ सरकार का लगे कवनो दोसर राह ना रहुवे.\nएशिया कप क्रिकेट टूर्नामेंट के फाइनल एगो रोमांचक खेल का बाद पाकिस्तान दू रन से जीत लिहलसि. पाकिस्तानी टीम नौ विकेट पर पचास ओवर में २३६ रन बनवले रहुवे बाकिर बांगलादेश आखिरी ओवर में नौ रन का बदले छवे रन बना पवलसि आ पाकिस्तान जीत गइल.\nबम्बई शेयर बाजार बियफे का दिन ४०५ अंक गिरके बंद भइल. विदेशी निवेशक जम के बिकवाली कइले.


मनोज तिवारी के तान से मोहा गइलन सुनेवाला | Anjoria's Weblog\nमनोज तिवारी के तान से मोहा गइलन सुनेवाला\nइलाहाबाद में संगम तीरे माघ महीना में उत्तर मध्य क्षेत्र सांस्कृतिक केंद्र का ओर से आयोजित कार्यक्रम में ‘चलो मन गंगा यमुना तीर’ में कलाकार श्रद्धालुअन के लोक संस्कृति के दीदार करवले. भजन गायक मनोज तिवारी अपना सुरीला तान से भक्ति के साथ लोग में जोश भर दिहले. ब्रज के होरी आ लावणी नृत्य से दर्शक अइसन मोहइले कि देर राति ले ओही में भुलाइल रहले. परेड ग्राउंड पर बनल सांस्कृतिक केंद्र के भव्य पंडाल में बियफे का दिने नृत्य आ गवनई के सिलसिला देर राति ले चलत रहल.\nमनोज तिवारी अपना गीत “तोहरे दुअरिया पर आइल बलकवा, बचा लीहऽ हे भोले बाबा” आ “गंगा यमुना के निर्मल पानी निर्मल होत शरीर चलो रे मन गंगा यमुना के तीर” से भक्ति के रंग घोर दिहले त “अस्सी से कइली बीए बचवा हमार कम्पटीशन दे ता”, “ऊपर वाली के चक्कर में लइका खूब पिटाइल बा” अउर “मन के पंक्षी बड़ा मतवाला” से सभका के गदगद कर दिहले.\nएकरा पहिले ओम प्रकाश शर्मा शहनाई के मोहक वादन आ अपना सुरीली तान से बनारस के होरी के बखान कइले. आ अनमोल खत्री अपना भजनन से सुनेवालन के रिझवलन. नेहा कसौटिया भवई नृत्य के प्रस्तुति दिहली त मुरारी लाल तिवारी के झुण्ड अपना “ब्रज की होली” से सभका के मोह लिहले. महाराष्ट्र के लावणी आ पंजाब के भांगड़ा नृत्यो देखेवालन में उमंग आ उत्साह भर दिहलसि.\nमुख्य अतिथि न्यायमूर्ति अशोक भूषण कार्यक्रम के शुभारम्भ कइले. न्यायमूर्ति गिरिधर मालवीय कलाकारन के प्रस्तुति के खूबे सरहले. सांस्कृतिक केंद्र के निदेशक आनंदवर्धन शुक्ल अतिथियन के स्वागत कइले. कार्यक्रम में ऊषा लाल, डॉ. लालता प्रसाद द्विवेदी, डॉ. कृष्णानंद पांडेय वगैरह लोगो शामिल भइल.\n1 thought on “मनोज तिवारी के तान से मोहा गइलन सुनेवाला”\nLavkush Agrahari on जनवरी 26, 2012 को 1:28 अपराह्न said:\nHii this is Lavkush from.Pipra Mirzapur(india)U.P. itsapleasure for me to see suchagood creativity.E mail,lavkushagrahari@yahoo.in Mob.+91 99673 50065


भोजपुरी लघुकथा एक कटोरी भात | जोगीरा\nHome भोजपुरी साहित्य भोजपुरी कथा-कहानी भोजपुरी लघुकथा एक कटोरी भात\nमाई के तेयाग तपस्या होला ओकरा के लिखल समझल भा बुझल बढ़ा भरी काम हा। ना जानी केतना किताब पर किताब लिखाइल होई। नव महीना भरभ के जवान पीरा के सहेल ली आ बाल बह्वान के पोसे पाले में जवान दुःख सहे ली उ काव्नाओ माइये के बस के बात बा काहे कि उनकर हिया परबत होला आ विचार गंगा।\nराम दुलारी ओहि में के एगो मेहरारू रहली। पहिलउठी के लइका भईल आ तानिए दिन के बाद उनकर मर्द ऐ दुनिया से चल बसले। बिपत के पढद टूट ग ससुराल के खोबसन अइसन कि डूब के मर हाल हो गईल। बाकि मोदी के लइका के मुंह देख के सबुर करके जियते रहली। कहल बा कि विपत आवेला त चारु और से हहास पताल बांधले आवेला। राम दुलारी के जिनगी में बिपत एहि तरीके से रहे। उनके जिनिगी में रोजे आमावस रहे अपने त भूखे दुखे रहे के दिन काट लेस बाकिर भूख के लईकवा रोए त इनके कलेजा फाटे लागे।\nतीन दिन उपासे कईसहूँ काट लेनी बाकर अब छाती में दूधो ना रहे जे बचवा पिए। गिरले परले हरिहरके दूअरा गईली आ चिल्लाय लागली हे मालिक ! तानी एक कटोरी भात देती जे बचवा के खिलाउती, उनका बोली में जवान पीरा आ करुणा रहे उ केहु के करेजा पिघला देवेवाला रहे। बाकिर हरिहर बड़ा कांईया आउर लालची राहेल ऊपर से बड़ा नीच विचार के रहले। उ झप से बाहिर निकललें त सबसे पाहिले उनकर आँख रामदुलारी के छाती पर गईल जवना के खिंच के बचवा अपना जिनिगी के बचावे में लागल रहे। लालची और ओ गिद्ध के फेटल लुगा के बिच में लउकत देहि पर नजर गड़ल रहे। हरिहर बोललें एह तारे काहे रोवत बादु तोहरा लइकवा के एक कटोरी भट का दू कटोरी भात मिली। बाकिर तानी तोहरा हाम्रो पर आपन मेहरबानी देखाए के पड़ी। राम दुलारी के तरवा टेल के जमीन हिल लागल। एक ओरिया बचवा के परान बचावे के फिकिर दोसरा ओरिया आपन इज्जत बचावे के एहि उधेड़बुन में उ धरती प धड़ाम से गिर गइली आ हरिहर के दिहल एक कटोरी भात छितरा गईल।\nनाम: डा. गोरख प्रसाद मस्ताना\nजनम स्थान: बेतिया, बिहार\nजनम दिन: 1 फरवरी 1954\nशिक्षा: एम ए (त्रय), पी एच डी\nकिताब: जिनगी पहाड़ हो गईल (काव्य संग्रह), एकलव्य (खण्ड काव्य),\nलगाव (लघुकथा संग्रह) औरी अंजुरी में अंजोर (गीत संग्रह)\nएक कटोरी भात\nपिछला लेखभोजपुरी फिल्म मोहब्बत में दिखेगी राजश्री फिल्मों सी भव्यता – माया यादव\nअगिला लेखसुधर जा पड़ोसी – भोजपुरी गीत\nसंचिता बनर्जी और दिनेशलाल यादव निरहुआ की भोजपुरी फिल्म निरहुआ हिन्दुस्तानी...


टटका खबर (सोमार, 17 अगस्त 2015, देश-दुनिया) – टटका खबर\nटटका खबर (सोमार, 17 अगस्त 2015, देश-दुनिया)\nदुबई क्रिकेट स्टेडियम में भारतीय समुदाय का तरफ से बोलावल स्वागत समारोह ‘मरहबा नमो’ में संबोधन देत प्रधानमंत्री नरेन्द्र मोदी\nभारत आ संयुक्त अरब अमारात का बीच रक्षा आ सुरक्षा के क्षेत्र में रणनीतिक भागीदारी बढ़ावे के फैसला हो गइल बा. भारत में संयुक्त अरब अमारात बड़हन निवेश करे ला तइयार हो गइल बा. भारत आ संयुक्त अरब अमारात के तरफ से जारी साझा बयान में कहल गइल बा कि आतंकवाद के कवनो सूरत में सकारल ना जा सके आ मजहब आ आतंकवाद का बीच कवनो नाता ना होला. एह बात खातिर ओह देशन के आलोचना कइल गइल जे मजहबी आधार पर आतंकवाद के जायज ठहरावे के कोशिश करत बाड़े आ आतंकवाद के बढ़िया आ खराब दू तरह के बतावेलें.\nथाइलैण्‍ड के राजधानी बैंकॉक में सोमार के सांझ करीब साढ़े पाँच बजे एगो हिन्दू मंदिर के बाहर भइल बम विस्फोट से नाहियो त अढ़ाई दर्जन लोग के जान चल गइल आ अनेके लोग घवाहिल हो गइल. मंदिर ब्रह्मा जी के हवे आ भीड़भाड वाला इलाका में बनल बावे. अगले बगल तीन गो बडहन शॅपिंग मॉलो बावे.\nएह साल फसल उत्पादन में करीब साढ़े चार फीसदी कमी होखे के अनेसा जतावल गइल बा काहे के फरवरी-मार्च में बे मौसम बरखा आ खराब मानसून का चलते कम बरखा भइला से खेती पर असर पड़ल बा.\nसाल 2002 के नीतीश कटारा हत्या मामिला में विकास यादव, विशाल यादव आ सुखदेव पहलवान के सुप्रीमो कोर्ट दोषी मान लिहलसि आ निचला अदालत के फैसला के बरकरार राख दिहलसि. अब सजा के अवधि पर सुनवाई होखे के बा. हाई कोर्ट से विकास आ विशाल यादव के सजा बढ़ा के पचीस साल कर दीहल गइल बा.\nलुईस बर्जर घूस मामिला में गोवा के कांग्रेसी मंत्री चर्चिल अलेमाओ के जमानत याचिका विशेष अदालत खारिज कर दिहले बावे.\nजम्‍मू-कश्‍मीर के पुंछ जिला में सीमा पार से आजुओ पाकिस्तानी गोलीबारी जारी रहल. भारतो का तरफ से एकर समुचित जवाब दीहल जात बा.\nहिमालय के तराई इलाका में अगिला चार दिन ले भारी बरखा के अनेसा देखत उत्‍तर प्रदेश, बिहार, असम आ पश्चिम बंगाल में बाढ़ के चेतावनी जारी कइल गइल बा.\nश्रीलंका के आम चुनाव सोमार का दिने शांति से पूरा हो गइल आ एह चुनाव में करीब सत्तर फीसदी लोग वोट डलले बा. वोट गिने के कामो शुरू हो गइल आ देर रात से नतीजो मिलल शुरू हो जाई.\nसोमार का दिने बाम्बे स्टाक एक्सचेंज के सेंसेक्स आज 189 अंक ढिमला के आ निफ्टी 41 अंक गिर के बंद भइल. डालर का मुकाबले रुपिया 31 पइसा कमजोर हो गइल आ सोना चाँदी के दाम में बढ़ोतरी देखे के मिलल.\nपिछला टेस्ट में चोट लगला का चलते भारत के सलामी बल्लेबाज शिखर धवन श्रीलंका का संगे खेलल जाए वाला टेस्ट सीरीज से बाहर हो गइल बाड़न.\nप्रधानमंत्री नरेन्द्र मोदी मंगल का दिेन फेरू बिहार दौरा पर आवत बाड़े. एहिजा आरा में ऊ अनेके योजना के शुरूआत करीहेंं. ओकरा बाद सहरसा में भाजपा के रैली के संबोधित करीहें.\nबिहार सरकार नियोजित शिक्षकन के वेतनमान बढ़ावे खातिर केन्द्र सरकार से अउरी डेढ़ हजार करोड़ रुपिया के मांग करे वाली बा.\nप.चम्पारण के बेतिया राजडेयोढी का लगे से पुलिस दू गो अपराधियन के जाली नोट साथे गिरफ्तार कर लिहलसि.\nसिवान जिला के बसंतपुर इलाका में एगो सड़क हादसा में एगो शिक्षक के मौत हो गइल.\nभारी शोर शराबा, हंगामा आ नारेबाजी का बीच यूपी विधानमण्डल के दुनू सदनन में सोमार का दिने अनुपूरक बजट मांग पेश कइलसि सरकार. एहमें लगभग बीस हजार करोड़ रूपिया के अनुपूरक बजट मांग शामिल बाड़ी सँ. दुनू सदन में प्रश्नकाल ना हो पावल आ सदन काल्हु तक ले टार दिहल गइल.\nगाजीपुर के रास्ते छपरा से इलाहाबाद ले रेलमार्ग के डबल लाइल आ बिजली वाला करे के काम के शिलान्यास करत रेल राज्य मंत्री मनोज सिन्हा सोमार का दिने आशा जतवले कि एह काम के अगिला तीन बरीस का भीतर पूरा कर लीहल जाई.\nअल कायदा के संस्थापक ओसामा बिन लादेन के ऑडियो टेप से पता चलल बा कि ऊ महात्मा गांँधी के विचारन से प्रभावित रहुवे.\nवाराणसी से शारजाह खातिर सीधे विमान सेवा सोमार का दिने शुरु क दीहल गइल. पहिला फ्लाइट में 184 यात्री शारजाह खातिर रवाना भइलें.\nउत्तर प्रदेश के बदहाल कानून-व्यवस्था आ भ्रष्टाचार का खिलाफ प्रदर्शन करत कांग्रेसियन के लखनऊ पुलिस जम के पिटाई कइलसि जवना से पार्टी के प्रदेश अध्यक्ष निर्मल खत्री समेत अनेके बड़का कांग्रेसी नेता घवाहिल हो गइले.\nओवैसी के रूप में भाजपा के बिहार में एगो तारनहार मिले वाला बा. यूपी में लोकसभा चुनाव का दौरान पीस पार्टी के मौजूदगी से हिन्दू वोट एकजुट हो गइल रहुवे आ कहे वाला कहेलें कि पीस पार्टी के खरचा चलावे खातिर योगी आदित्यनाथ से भरपूर फंडिग मिलल रहुवे. हालांकि एह बात के कवनो प्रमाण सामने नइखे आइल. अब बिहार में ओवैसी के एक्टिव हो गइला से भाजपा के हिन्दू वोट बैंक के एकजुट होखे के पूरा उमेद बा.\nTags: News in Bhojpuri, अबूधाबी, टटका खबर, नरेन्द्र मोदी, भोजपुरी में खबर.


आन्ही पानी बनौरी से बहुते नुकसान, गरमी से राहतो मिलल – टटका खबर\nबलिया, गोरखपुर, पटना, 30 अप्रैल. बिहार आ पूर्वांचल में काल्हु रात आइल आन्ही पानी से दर्जनो लोग के मौत हो गइल आ नाहियो त तीन दर्जन लोग के घवाहिलो होखे के खबर बा. सबले बेसी नुकसान कोसी, मिथिलांचल आ सीमांचल के इलाकन में भइल बा. कई जगहा बनौरिओ गिरे के खबर बा त कहीं ठनका गिरे के. मधुबनी के लखनौर में तीन जने, मधेपुरा, झंझारपुर, बाबूबरही में एक एक आदमी के मरे के खबर बा. ठनका गिरला से सुपौल में दू जने के आ मधेपुरा में एक आदमी के मौत होखे के खबर बा. नवादा में छत भसला से दू लोग मर गइल आ दू दर्जन से अधिका लोग घवाहिल हो गइल. बिहार सरकार का तरफ से मरे वालन के परिजन के चार चार लाख रुपिया अनुग्रह अनुदान देबे के एलान कइले बिया.\nपुर्वांचलो में तेज आन्ही पानी से कई जगहा गाछ आ खंभा गिरे के खबर बा. मौसम विभाग के कहना बा कि चार पाँच दिन ले एही तरह के मौसम बनल रहे के उमेद बा काहे कि उतुतर पश्चिम राजस्थान से लिहले यूपी ले आसमान में बादल के ट्रफ लाइन गुजरत बा.\nTags: गोरखपुर, बलिया


‘बिहारी रिक्शावाला’ बिहार में रिक्शा बंद करा दिहलसि – Anjoria\n‘बिहारी रिक्शावाला’ बिहार में रिक्शा बंद करा दिहलसि\nबिहार के डिहरी आ सासाराम के लोग पिछला दिने रिक्शा ना मिलला का चलते ढेरे परेशानी उठावल. अइसन ना कि ई रिक्शावालन के हड़ताल का चलते भइल. दरअसल एहिजा के सगरी रिक्शा चालक आपन-आपन रिक्शा लेके भोजपुरी सुपर स्टार विनय आनंद आ नम्बर वन खलनायक संजय पांडे के फिलिम ‘बिहारी रिक्शावाला’ के शूटिंग में व्यस्त रहले.\nबिहार के डिहरी ओन सोन में चलत एह फिलिम ‘बिहारी रिक्शावाला’ के शूटिंग ला निर्माता अंशुल गुप्ता करीब 500 रिक्शा मंगवले रहलन, पहिला बेर कवनो भोजपुरी फिलिम में अतना रिक्शा एक संगे नजर आई. अपना बीच विनय आनन्द आ संजय पांडे के देखल एह रिक्शावालन खातिर बहुते आनन्द देबे वाला रहल. ऊ जम के एह सितारन संगे आपन फोटो खिंचवले.\nकबीर फिल्म्स इंटरटेनमेंट के बैनर तले बनत एह फिलिम के निर्माता अंशुल गुप्ता, निर्देशक अविनाश त्रिपाठी, कहानीकार सतेन्द्र गुप्ता अउर अविनाश त्रिपाठी, आ कैमरामैन प्रमोद पांडे हउवें. कलाकारन में विनय आनंद, अंजना सिंह, मनोज टाईगर, आनंद मोहन, किरण यादव, सतेन्द्र गुप्ता, श्रद्धा नवल, नेहा मेहता, श्रुति दुबे आ संजय पांडे के मुख्य भूमिका बा.\n*गरदा* के संगीतमय मुहूर्त भइल


टटका खबर, शनिचर, ५ जून – Anjoria\nJun 5, 2010 news in bhojpuri, टटका खबर\nहेडली से पुछताछ करे के अनुमति दिहलस अमेरिका\nडेविड कोलमैन हेडली से मुंबई पर भइल आतंकी हमला का बारे में पुछताछ करे के अनुमति भारतीय अधिकारियन के मिल गइल बा. हेडली अमेरिका में गिरफ्तार बा आ सकार लिहलेबा कि मुंबई हमला में ओकर हाथ रहुवे. अमेरिका के नेशनल सिक्युरिटी एडवाइजर जेम्स जोन्स के कहनाम बा कि दुनु देश के जिम्मेवार अधिकारी एह काम में लागल बाड़े आ आतंक के खात्मा करे खातिर अमेरिका आ भारत का बीच सम्यक सहयोग का दिशा में ई सही कदम बा.\nआईपीएल विवाद में पवार के खानदान के नाम सामने आइल\nजाँच के दौरान पता चलल बा कि पुणे टीम खातिर बोली लगावे वाला सिटी कार्पोरेशन में शरद पवार आ उनका परिवार के हिस्सा बा. पवार परिवार के कहनाम बा कि ई बोली कंपनी के प्रबन्ध निदेशक अपना व्यक्तिगत हित में लगवले रहले आ कंपनी के नाम खाली कानूनी जरुरत पुरा करे खातिर दिहल गइल रहे. बाकिर जब निविदा पत्र कंपनी का नाम से खरीदाइल आ बोली कंपनी का नाम से लगावल गइल त फेर शरद पवार अपना जवाबदेही से मुकर ना सकस. कंपनी के छठवाँ हिस्सा के स्वामित्व पवार परिवार का लगे बा.\nहत्या का मुकदमा में शहाबुद्दीन पर आरोप गठित\nसाल २००४ में सीवान के एगो व्यापारी के दू गो बेटन के अलहरण कर के हत्या कर देबे का मामिला में राजद के पूर्व सांसद शहाबुद्दीन पर आरोप तय कर दिहल गइल बा. शहाबुद्दीन से जुड़ल मामिला के सुनवाई एह खातिर बनावल विशेष अदालत जेले में कर रहल बा. बचाव पक्ष एह मामिला में शहाबुद्दीन के नाम हटावे के तर्क दिहले रहे काहे कि उनका के अप्राथमिक अभियु्क्त बनावल गइल बा.\nराजद कार्यालय में युवा नेता लोग लड़ाई में पिस्तौल निकललें\nपटना राजद कार्यालय में अपने में बहसा बहसी में तनाव अतना बढ़ गइल कि युवा राजद के प्रदेश अध्यक्ष सतीश पासवान आ राष्ट्रीय महासचिव धनंजय वर्मा एक दोसरा पर पिस्तौल निकाल लिहले. एह घटना का बाद नाराज लालू यादव युवा राजद के सगरी कमेटियन के भँग कर दिहले. ९ जून के पटना में होखे वाला राष्ट्रीय अधिवेशनो के स्थगित कर दिहल गइल बा.\nश्रीरविशंकर पर चलल गोली कुकुर भगावे खातिर चलल रहे\nपिछला तीस मई के बेंगलूर में श्री रविशंकर पर चलल गोली का मामिला में पुलिस अपना जाँच का बाद एह निष्कर्ष पर चहुँपल बिया कि आर्ट आव लिविंग आश्रम का पड़ोस में रहे वाला एगो आदमी कुकुरन के भगावे खातिर अपना लाइसेंसी पिस्तौल से चार गो फायर कइले रहुवे ओहिमें से एगो गोली आश्रम में चल गइल रहे. गोली आ पिस्तौल का जाँच का बाद साबित हो गइल बा कि ऊ गोली ओही पिस्तौल से चलावल गइल रहे. श्रीरविशंकर के भक्त एह जाँच से संतुष्ट बाड़न.\nमाकपा पोलितब्यूरो का बइठक में बुद्धदेव ना अइलें\nनयी दिल्ली में हो रहल माकपा पोलित ब्यूरो का बईठक में पश्चिम बंगाल के नगरपालिका चुनाव में वाम फ्रंट के मसला पर विचार कइल गइल आ तय भइल कि जब राज्य इकाई जून के अन्त तक आपन रिपोर्ट पेश कर दी तब ओह पर चर्चा कइल जाई. एह बईठक में पश्चिम बंगाल के मुख्यमंत्री बुद्धदेव भट्टाचार्य शामिल ना भइले. अफवाह फइलल कि ऊ इस्तीफा दे दिहले बाड़न त खण्डन कर दिहले कि इस्तीफा देबे के कवनो सवाले नइखे उठत.\nमायावती पर यूपी में दंगा फइलावे के साजिश के आरोप\nलखनऊ के पिपराघाट का लगे पचीस साल से मौजूद मुस्लिमबस्ती के उजाड़ देबे का खिलाफ राज्यपाल के दिहल अपना याचिका में समाजवादी पार्टी आरोप लगवले बिया कि एह कार्रवाई मेंजवना तरह से धार्मिक स्थल आ पवित्र ग्रन्थ के नष्ट कइल गइल तवना के मकसद राज्य के साम्प्रदायिक दंगा के आग में झोंके के साजिश कहल जा सकेला. पार्टी मायावती के तत्काल बर्खास्त करे के माँग कइले बिया.\nराष्ट्रवाद भाजपा के प्रेरणा स्रोत ह, कहलें गडकरी\nभाजपा के मुख्यमंत्रियन के दू दिन के सम्मेलन के संबोधित करत नीतिन गडकरी कहलें कि राष्ट्रवाद भाजपा के प्रेरणा स्रोत ह. दू दिन के एह शिविर में भाजपा के मुख्यमंत्रियन के सिखावल जाई कि कइसे राज चलावस कि जनता से संपर्क बनल रहो आ जनाकांक्षा के पूरा कइल जा सके. रमन सिंह के पिता के मौत काल्हु शुक के हो गइला का चलते ऊ बईठक में नइखन आइल.\nलिस्टेड कंपनियन के चउथाई शेयर खुदरा निवेशक का लगे होखे के चाहीं\nकेन्द्र सरकार कंपनी कानून में बदलाव कर के लिस्टेड कंपनी के एक चउथाई शेयर खुदरा निवेशक का लगे रहल जरुरी बना दिहले बिया. एह फैसला का परिणाम से नया पब्लिक इशू के बाढ़ आ जाई. अगिला पाँच साल का भीतर ई हिस्सेदारी बन जाये के चाहीं.\nश्रीलंका का साथे हो रहल एकदिना मे भारत\nअबही चल रहल एकदिना मैच में भारत पचास ओवर में नौ विकेट गँवा के २६९ रन बना लिहलस. एकरा जवाब में ई समाचार लिखत घरी श्रीलंका दू विकेट का नुकसान पर १०१ रन बना चुकल बा आ अबही तीस ओवर के खेल बाकी बा.


टटका खबर, मंगल, चईत अँजोरिया अष्टमी, 2078 विक्रमी – टटका खबर\nApr 20, 2021 आईपीएल मैच, काराकाट, चुनाव, पंचायत चुनाव, पश्चिम बंगाल, रोहतास, लालू प्रसाद, शिवानन्द तिवारी, शेयर बाजार\nबिहार के उप मुख्यमंत्री रहल आ अबहीं भाजपा के राज्यसभा सांसद सुशील कुमार मोदी राजद नेता शिवानंद तिवारी पर तंज कसत कहले बाड़न कि जवन आदमी लालू के जेल भिजवावे के काम कइलसि ऊ एह घरी अपना पुत्र मोह में लालू चालीसा पढे लागल बा. कहलन कि अगर शिवानन्द में समाजवाद ले के ईमानदारी रहीत त बेनामी सम्पत्ति के आरोपी तेजस्वी प्रसाद यादव के बचाव ना करतन, आ अगर सामाजिक न्याय ला निष्ठा रहीत त ऊंच जाति के गरीबन ला 10 फीसद आरक्षण देबे के समर्थन करतन.\nयूपी के पांच गो शहर – लखनऊ, कानपुर, प्रयागराज, वाराणसी, अउर गोरखपुर – में पूरा लॉकडाउन लगावे के इलाहाबाद उच्च न्यायालय के निर्देश का बावजूद मुख्यमंत्री योगी आदित्यनाथ तइयार नइखीं एकरा ला. कहनी कि जिनिगी बचवला का साथही गरीबन के जिविको बचावल जरुरी बा. जान जाईं कि गँवे-गँवे न्यायपालिका अपना मर्यादा रेखा के लाँघत अब प्रशासनिक आ राजनीतिक निर्जेश देबे लागल बाड़ी सँ. अगर सभकुछ के फैसला न्यायालये ले ली त देश में सरकारन के का जरुरत बा. पहिले त जज अपना बहाली के अघिकार हड़प ले के बइठल बाड़ें. दुनिया के कवनो देश में जज बहाली के अइसन व्यवस्था नइखे कि जजे तय करीहें कि केकरा के जज बनावल जाई केकरा के ना. आ बहाली के निरंकुश हथियार हथिया लिहला का बाद अब न्यायपालिका कार्यपालिका के अधिकार क्षेत्र में दखल दीहल शुरु कर दिहलें बाड़ें. देर सबेर देश के एहू दिशाईं सोचे के पड़ी.\nउत्तर प्रदेश में हो रहल पंचायत चुनाव के दुसरका डेग में 20 गो जिलन में छिटपुट बवाल का साथे 73 प्रतिशत मतदान भइला के खबर बा. सबले बेसी 70 प्रतिशत मतदान गौतमबुद्धनगर में आ सबले कम 51 प्रतिशत मतदान गोंडा में होखे के खबर बा.\nरोहतास जिला के बिक्रमगंज इलाका में बरुना गाँव का नियरा भइल सड़क हादसा में दू गो बाइकन के टक्कर में दू गो भाईयन के मौत हो गइल. चुर्ती गाँव के ई दुनु भाई बिक्रमगंज जात रहलें जब सामने से आवत एगो बेकाबू बाइक उनुका बाइक के धक्का मार दिहलसि.\nकाराकाट इलाका के चिल्हा गाँव में नवमी पूजा करे आइल एगो आदमी के ओकर भतीजा गोली मार के फरार हो गइल. गोली से घवाहिल आदमी के मौत हो गइल.\nपश्चिम बंगाल में चुनाव के छठवां डेग में चार जिलन के 43 गो विधानसभा सीटन पर चुनाव प्रचार के काम काल्हु सोमार साँझ से थथम गइल. एहिजा 22 तारीख के वोट डालल जाई. पश्चिम बंगाल में असली टक्कर भाजपा आ तृणमूल का बीच बा बाकिर सभ छँवड़ी झूमर बाड़े त लंगड़ी कहे हमहूँ वाला अंदाज में बँवारा गोल के गठबन्हन आपन ढपली बजावल नइखे छोड़ले. ओकरा लागत बा कि बिलाइयन का झगड़ा में रोटी बनरा हड़प ली. एह बीच पूर्व वर्द्धमान जिला के पुलिस अधीक्षक भाष्कर मुखर्जी के हटा के चुनाव आयोग उनुका जगहा अजीत कुमार सिंह के तैनात क दिहले बावे.\nआल राउंडर रवींद्र जडेजा (28 रन देके दू गो विकेट चटकावे आ चार गो कैच लीहलन) आ मोईन अली (सात रन दे के तीन गो विकेट लीहलन) का चलते आईपीएल मैच में चेन्नई सुपरकिंग्स 45 रन से राजस्थान रॉयल्स के हरा दिहलसि.\nकोरोना महामारी का चलते घबराइल निवेशक शेयर बाजार में बिकवाली पर उतर गइलें आ सोमार का दिने सेंसेक्स में 883 अंक आ निफ्टी में 258 अंक के गिरावट दर्ज भइल. आजु बाजार सपाट खुले के उमेद बा बाकिर हाल फिलहाल तेजी आवे के उमेद नइखे देखल जात एशियाई आ अमेरिकी बाजारो से गिरावटे के खबर आ रहल बा.


फिलिमे में सही सीमा बाकिर दरोगा बन के अपना पापा के सपना पूरा कइली – Anjoria\nअबही ले अपना आइटम डांस से देखनिहारन के होश उड़ावे वाली सीमा सिंह फिल्म ‘लड़ब मरते दम तक’ में इन्स्पेक्टर के किरदार में बदमाशन के छट्ठी के दूध इयाद करावत लउकीहें. दुर्गा फिल्म्स प्रोडक्शन के बैनर तले बनत एह फिल्म के निर्माता संजय कुमार मिश्रा आ निर्देशक पिंटू चटर्जी हउवें.\nएह बारे में सीमा सिंह के कहना बा कि उनुका पापा के मन रहे कि बड़ हो के सीमा दरोगा बनसु. असल लाइफ में त सीमा सिंह दरोगा ना बन पवली बाकिर जब रील लाइफ में इन्स्पेक्टर के वर्दी पहिरली त पापा के सपना बरबस याद आ गइल. शूटिंग के सेट पर आंखें भर आइल ई सोच के चलऽ कवनो रूप में पापा के सपना त पूरा कइनी. एह फिल्म में इंसपेक्टर बनल सीमा सिंह किडनी बेचेवाला गिरोह के पर्दाफाश करत नजर अइहें.\nफिल्म के शूटिंग पिछला दिने पनवेल के स्वप्न नगरी स्टूडियो में करावल गइल, एह शूटिंग में सीमा सिंह के अलावा विराज भट्ट, शुभम तिवारी, सुप्रेणा सिंह, के.के. गोस्वामी वगैरह खास कलाकार शामिल भइलें.


नीतू कुमारी के मारीशस सरकार सम्मानित कइलसि – टटका खबर\nनीतू कुमारी के मारीशस सरकार सम्मानित कइलसि\nमारीशस में पिछला दिने भइल बिहार दिवस समारोह का मौका पर मारीशस सरकार का तरफ से बिहार के लोक गायिका नीतू कुमारी नूतन के मारीशस सम्मान से सम्मानित कइल गइल. ई समारोह ओहिजा २२ मार्च के भइल रहुव बाकिर खबर देरी से मिलल बा.\nTags: नीतू कुमारी नूतन


पद्मावत फिलिम के विरोध गलत राहे चल निकलल – टटका खबर\nJan 24, 2018 पद्मावत, फिलिम के विरोध\nसंजय लीला भंसाली के फिलिम पद्मावत के खिलाफ राजपूत संगठनन के विरोध आजु आपन बहुते खराब चेहरा देखा दिहलसि जब हरियाणा में एगो स्कूल बस से लवटत छोटहन बचवन के बवालियन के छोटपना झेले हड़ गइल. विरोध करे के एह तरीका के राजपूती आन आ शान का खिलाफ माने के पड़ी काहें कि राजपूत कबो कवनो निहत्था प वार ना करे. अगर कइलसि त ऊ राजपूत ना हो सके.\nदुख के बाति इहो बा कि विरोध करे के जायज तरीका का साथे केहू नइखे लउकत. अभिव्यक्ति के आजादी के इस्तेमाल कबो कवनो दोसरा पंथ का साथे ना कइल जाला. जब होला त हिन्दू धर्म का खिलाफ. दोसरा पंथ का बारे में त एगो कार्टूनो बवाल के घर बन जाला. सलमान रुशदी के लिखल किताब पर रोक लाग जाला. तसलीमा के कवनो आजादी ना मिल पावे. अगर सरकार कानून व्यवस्था प खतरा भाँपत फिलिम के रोके चहली सँ त न्यायालय आड़े आ गइल. ई न्यायालय कबो हिन्दू धर्म का साथे खड़ा काहें ना मिले, हमेशा ओकरा खिलाफे एकर फैसला काहें आवेला.\nवइसे पता ना साँच कि झूठ फिलिम देख चुकल लोगन के कहना बा कि एह फिलिम में राजपूती आन बान शान का खिलाफ कवनो बाति नइखे आ एहमें राजपूतन के शूरवीरते देखावल गइल बा. त काहें ना एह फिलिम के रिलीज होखे के इन्तजारे कर लीहल जाव आ ओकरा बाद फिलिम में कुछ गलत मिले तब विरोध के तलवार भाँजल जाव.


भोजपुरी सिनेमा के चित-पट – apna Purvanchal\nMay 8, 2015 October 6, 2020 14 min read Amalesh Prasad\nup and downs of Bhojpuri Cinema\nउतार-चढ़ाव सभे के जिनगी में आवेला। भोजपुरी सिनेमा के जिनगी में भी उतार-चढ़ाव आएल बा। आगे अइबो करी। लेकिन समझदार लोग बितल समय से कुछ सीख लेला कि आगे कवनो अइसन गलती ना होखे, जवना से फेर उहे हाल हो जाए। सुरू में तअ भोजपुरी सिनेमा खूब चमकल, खूब चलल। राजश्री प्रोडक्‍शन के साथे-साथे हिन्‍दी सिनेमा के बड़का-बड़का कलाकार लोग भोजपुरी में आ गइलन। भोजपुरी सिनेमा के पूरा दुनिया में धूम मच गइल। बाकि भोजपुरी के ई सौभाग्‍य दस बारह साल से जादा ना रह पाइल। दाम के बल पर दांव खेलेवाला लोग भोजपुरी सिनेमा के अइसन हाल करअ देलस कि भोजपुरी सिनेमा के कलाकार लोगन के उ बुरा हाल भइल कि अब का कहल जाव। हाल ई रहे कि कब फ़िल्म आवे, कब जावे, केहू के पतो ना चले। ई काल भोजपुरी सिनेमा खातिर अंधकार युग रहे। ई समय 1982 से 2002 तक के रहे। एह समय में साल दु साल में एगो दुगो फिल्‍म बने। लेकिन सोचे के बात ई बा कि आखिर कौन कारण रहे कि 1982 के बाद भोजपुरी में सिनेमा बनल बंद हो गइल? लोग काहे भोजपुरी सिनेमा देखल छोड़ देलक? सब लोग हिन्‍दी सिनेमा के ही दीवाना काहे हो गइल? ई घटना तमिल, तेलगू, कन्‍नड़ आउर मलयालम सिनेमा के साथे काहे ना घटल? एकरा कारण पर जादा दिमाग खपावला के जरूत नइखे। तनिसा दिमाग लगाईं पूरा बात समझ में आ जाई। एकर मुख्‍य कारण रहे भोजपुरी सिनेमा के स्‍तर। समय के साथ भोजपुरी सिनेमा सयान ना भइल, बल्‍कि नादाने रह गइल। भोजपुरी सिनेमा के स्‍तर एतना नीचे गिरा देलक लोग कि गंदा-गंदा सीन आउर गीत देख सुन के लोग उब गइल। भोजपुरी सिनेमा के इतिहास में नया रचना ना भइल। जइसे तमिल, तेलगू, कन्‍नड़ आउर मलयालम में भइल। आज तक एको भोजपुरी सिनेमा अइसन ना बनल, जवना के रिमेक हिन्‍दी आ दोसरा भासा में बनल होखे। जबकि तमिल, तेलगू, कन्‍नड़ आउर मलयालम सिनेमा के रिमेक दुनिया के कई भाषा में बनल बा। हअ, बाकि भोजपुरी लोकगीत आउर लोकधुन के रिमेक हिन्‍दी सिनेमा में खूब बनल बा। हर राष्‍ट्रीय भा क्षेत्रीय सिनेमा में कुछ अइसन कलाकार होले जेकर मान सम्‍मान पूरा दुनिया करेला। बाकि भोजपुरी सिनेमा में आज तक ऐगो अइसन कलाकार पैदा ना भइले जेकर नाव पूरा दुनिया का भारतो में लोग जानत होखे।\nबाजारवाद के समय बा। पइसा हर चीज के पैमाना बन गइल बा।\nएही पैमाना पर अब कुछ लो कुछ दाम कमा लेले बा। तनि नाम कमा ले ले बा। 2002 में आइल ‘’ससुरा बड़ा पइसावाला’’ एकर आछा उदाहरण बा। बाकि भोजपुरी सिनेमा के जवन हाल बा उ बड़ले बा। अशुद्ध संवाद, अश्‍लील सीन, दुअर्थी संवाद, हिन्‍दी के कॉपी कहानी, हेरफेर कइल संगीत, अनचलू हीरोइन, हिन्‍दी के रिटायर आ भोजपुरी के चालू किस्‍म के गायक अभिनेता। कुल मिलाके इहे भोजपुरी सिनमा के विश्‍वस्‍तरीय पहचान बन गइल बा। ई पहचान कब डूब जाई भगवान जानस। 1982 के बाद डूबल रहे, फेर उहे हाल मत हो जावो। काहे कि अबही जवन भोजपुरी सिनेमा खाली कमाऊ आउर उबाऊ बनतअ। ई कमाऊ-उबाऊ सांचा कब टूट जाई केहू नइखे जानत। केद्रीय फिल्‍म प्रमाणन बोर्ड के सलाना रिपोर्ट के मुताबिक 2010 में भोजपुरी में कुल 67 गो फिलम बनल रहे। जवना में कुल 13 गो के ‘‘यू’’ प्रमाण-पत्र मिलल रहे। 39 गो ‘‘यूए’’ आउर 15 गो के ‘‘ए-एडल्‍ट’’ मिलल रहे।\nअब ई आंकड़ा 2011 में देखीं। कइसे उतार –चढ़ाव आवता। केंद्रीय फिल्‍म प्रमाणन बोर्ड के सलाना रिपोर्ट के मुताबिक 2011 में भोजपुरी में कुल 74 गो फिलम बनल। जवना में 8 गो के ‘‘यू’’ प्रमाण-पत्र मिलल। 22 गो के ‘‘यूए’’ कैटगरी मिलल। 44 गो ‘‘ए-एडल्‍ट’’ प्रमाण-पत्र मिलल। अब अंदाजा लगा लीं कि 2010 में 12 गो ‘‘यू’’ और 2011 में 8 गो ‘‘यू’’ प्रमाण-पत्र मिलल। आछा फिलम के संख्‍या घटते आवता और अश्‍लील फिलम के संख्‍या बढ़त जाता। 2010 में 15 गो तअ 2011 में 44 गो ’’ए-एडल्‍ट’’ बनल।\nअब अंदाजा लगा लीं कि भोजपुरी सिनेमा के कवन राह पकड़ले बा। ई राह भोजपुरी सिनेमा के कहंवा ले जाई। अंदाजा लगावल मुसकिल नइखे। भगवान मत करअस कि 1982-2002 अंधकार युग वाला समय फेर आ जावो। दक्षिण भारत के फिल्‍मी कलाकार से भोजपुरी सिनेमा के कलाकार लोग के कुछ सिखे के चाहीं, आखिर फिलम सुटिंग करे दक्षिणे भारत नू जाला लोग।\nBhojpuri, cinema, FeaturedNow


जब घूर के दिन फिरेला – Anjoria\nअप्रैल 27, 2015 जयंती पान्डेय, भोजपुरी, लस्टम पस्टम\nबाबा लस्टमानंद से रामचेला पूछले, ‘बाबा हो, ई घूरो के दिन कइसे फिरेला?’\nबाबा कहले, ‘जे तहरा एकर उत्पत्ति आ टीपण जाने के होखो त भोजपुरिका में बतकुच्चन करे वाला डाक्टर साहेब से सवाच ल. हम त जानत बानी कि आज के जमाना में घूर के दिन फिर गइल बा. सब नेता लोग बस झाड़ू ले के निकलता लोग आ नारा लागऽता कि ‘जहां सोच उहां शौचालय!’ सब मंत्री लोग झाड़ू ले के फोटो खींचवावता.’\nअब एकरा घूर के दिन फिरल ना कहबऽ त का कहबऽ सब मंत्री लोग त घूर के दिने नू सँवारे निकलल बा. जब घूर के दिन फिरेला त नेता लोग झाड़ू के चरण स्पर्श करेला. झाड़ू ले के तरह-तरह के फोटो खातिर पोज देला.\nजब घूर के दिन फिरेला त जेकर नसीब ना ठीक रहेला ओहु के हो जाला. झड़ुओ चुनाव जीत जाला. नोट आ दारू चुनाव हार जाला. झाड़ू अइसन लहराला कि बुझाला जइसे विश्वविजयी झंडा फहरा रहल बा.\nअरे भाई घूर के दिन पिर जाला चाहे कहऽ नीमन हो जाला त ऊ कालीन के निचहुँ पहुँच जाला आ कालीन वाला ओकरा नीचे लुकवावेला आ कहेला कि भईवा, एहिजे आराम कर. जब घूर के दिन लवटेला त ओकरा से बिजली बने लागेला. जब कोइला के दलाली में नेता लोग दागी हो सकेला, केहु प्रधानमंत्री ना हो सके त इहो संभावना बा कि ई घूरवा कवनो दिने दलाली के विषय बन जाई.\nजब घूर के दिन फिरेला त ऊ सरकार के सामने अइसे आ के खड़ा हो जाला जइसे संसद क सवाल. ऊ कवनो बड़हन शहर के डींग के हवा निकाल सकेला.\nजब कोलकाता शहर कहे कि हमरा लगे फ्लाईओवर बा, माॅल बा, मेट्रो बा त इहे घूरवा पूछ सकेला कि भईया, हमहुं त बानी हर जगह.


Team Admin's Page - JaiBhojpuri.com\nMaleDelhiIndia Like5members like this\nBlog Posts (8)Discussions (160)EventsGroups (21)Photos (16)Photo Albums (1)Videos (10) Team Admin's Likes Team Admin's Friends\nView All Team Admin's Groups\nTeam Admin's Discussions\nभोजपुरिया स्वाभिमान सम्मेलन-3\nStarted this discussion. Last reply by अभिनन्दन गुप्ता Nov 25, 2012. 39 Replies\nजय भोजपुरी परिवार के बसंतोत्सव-२०११\nStarted this discussion. Last reply by Sudhir Kumar Mar 18, 2011. 24 Replies\nविश्वविधालय के कुलपति कइलन भोजपुरी गायिका देवी का संगे अभद्रता...\nStarted this discussion. Last reply by नबीन भोजपुरिया ( NB ) Feb 27, 2011.9Replies\nTeam Admin's Photos\nTeam Admin's Videos\nCreation of God.. Simlpy speechless Added by Team Admin3Comments\nAnjali Bhardwaj bhojapuri song Added by Team Admin4Comments\nAdded by Team Admin4Comments\nTeam Admin's Blog\nपति द्वारा विजया भारती के पागल घोषित करे के तैयारी..कब जागी समाज !!\nPosted on November 8, 2012 at 1:00am 1 Comment\nनई दिल्ली। "मेरे पति ओंकारेश्वर पाण्डेय ने दो दिन पहले 4-5 लोगों के साथ मुझे जबरदस्ती लाकर यहाँ पागलखाने में भर्ती करवा दिया है। मुझे जबरन रोजाना 3-4 इंजेक्शन दिये जा रहे हैं, मुझे पागल घोषित करने की तैयारी की जा रही है।" ये आरोप लगाया है प्रसिद्ध लोक गायिका विजया भारती ने, अपने पत्रकार पति पर। भोजपुरिया डॉट कॉम ने जब इन तथ्यों को सत्यापित करने की कोशिश की, तो यह पाया कि विजया भारती सचमुच दिल्ली के एक पागलखाने में भरती हैं। यहाँ सुनिये विजया भारती के टेलीफोन की रेकार्डिंग, जो… Continue गणितज्ञ डॉ. वशिष्ठ नारायण सिंह- प्रतिभा पागल भइल काहें?\nPosted on August 15, 2010 at 1:30am 21 Comments\nडॉ. वशिष्ट नारायण सिंह के जनम भोजपुर जिला के सदर प्रखंडांतर्गत बसंतपुर गॉंव मे2अप्रैल 1942 ईं. मे स्व. लाल बहादुर सिंह आ लहासो देवी के पहिलका पुत्र के रुप मे भइल. उहॉं के बाबु जी आरक्षी सेवा मे आरक्षी पद पर कार्यरत रहीं. डॉ वशिष्ट बाबु के पहिल शिक्षा गॉंवे मे भइल, एकरा बाद मे छठा वर्ग मे उहॉं के नेतरहाट विधालय में पढे चल गइनी. 1962 मे इहॉं के पूरे बिहार में सबसे बेसी अंक लेके मैट्रिक पास कइनी. एकरा बाद इहॉं के पटना सायंस कॉलेज में नाम लिखावल. ओह घरी सायंस कॉलेज के… Continue बाबू लोहा सिंह - एक याद!!\nPosted on June 24, 2010 at 11:00am9Comments\nआकासबानी पटना से एगो प्रोग्राम होता था “चौपाल”. ई देहाती प्रोग्राम था. इसमें एगो मुखिया जी थे, जो हिंदी में बात करते थे, उनके अलावा बुद्धन भाई भोजपुरी में, बटुक भाई मैथिली में और गौरी बहिन मगही में. फॉर्मेट अईसा था कि बिहार का सारा भासा उसमें आ जाए. इसी में सुकरवार को बच्चा लोग का प्रोग्राम होता था… Continue पंजाब में बिहारी मजदूरन के मौजा ही मौजा\nPosted on June 19, 2010 at 11:17am 11 Comments\nभटिंडा। पंजाब में मजदूरन के कमी के हालत इ हो गइल बा कि रेलवे स्टेशन से\nही मजदूरन के अपना संगे ले जाये खातिर मारा मारी हो जाता। एह घरी बिहार\nयूपी से आवे वाला मजदूरन के पंजाब में बीसों अंगूरी घिव में आ मुड़ी पूरा\nकढ़ाई में बा। काहें की धान के बोवनी शुरु हो गइल बाटे अउर मजदूरन के भारी\nकमी के कारण पूरा पंजाब में असही हाय-तौबा मचल बाटे। एहिजा स्थानीय किसान\nलोगन के माथे पे एह समय बुवाई के चिंता के लकीर साफ लउक रहल बाटे।\nआज कल पंजाब के भठिंडा, संगरूर आ अइसने कई… Continue बड़ा दर्द होता जी ...\nPosted on January 15, 2010 at 6:46pm 10 Comments\nबड़ा दर्द होता जी ......\nदू तीन दिन से देखत बानी की मराठी लोगन के ठेकेदार नंबर दू ठाकरे साहब आ भारत के चलावे वाला दू तीन गो कर्णधार नेतन लोगन के दिल में दर्द होखे लागल बा. और इ दर्द बा आस्ट्रेलिया में होखत भारतीय लोगन पर हमला के .बड़ा हाला मचत बा जी ,आ देश प्रेम भी बढ़ गइल और ओकर जबाब देबे के खातिर मुंबई में होखे वाला आस्ट्रेलिया के साथे क्रिकेट पर उतारल जात बा .बड़ा नीक लागत बा जी ऐसन प्रेम देखि के की मराठी प्रेम के बाद देश प्रेम भी होला .\nलेकिन सवाल इ बा की जब अपने भाई… Continue AddaBlog Post\nAt 12:06pm on July 5, 2011, Arvind Mishra said… कई गो स्वलिखित समाचार भी पोस्ट अब नईखे होत. जब खोली त एके बात दिखत रहत बा. समसामयिक पोस्ट करे के इजाज़त दी. नमस्ते. At 4:44pm on March 26, 2011, ramzanakhtar said… purwanchal k sab logan k namaskar At 9:35am on October 16, 2010, Prem prakash said… हमरा एह बात के कतना खुशी बा, की हमहु जय - भोजपुरी मे शामिल बानी At 8:39am on August 15, 2010, ALOK R MISHRA said… !! जय हिंद जय भोजपुरी !! At 1:55am on July 14, 2010, शशि कुमार सिंह (SHASHI) said… जैय भोजपुरी भाईया\nAt 8:03pm on July 13, 2010, Omprakash Sharma said… sorry.. i ll remmember it At 6:26pm on June 26, 2010, Ajay Sharma said… Dear Administrator,\nI can't trim my photo and it looks odd on my page.\nPlease provide necessary tool for the same.\nThanks At 7:23pm on June 20, 2010, मुकेश यादव said… केहु भी हमके बेवजह हमरा नं0 पर तंग ना करे,एकरा खातिर हम आपन फोन नं0 अपडेट कईला से डरतानी । At 9:35pm on June 5, 2010, neeraj singh said… sorry mujhe puri tarah bhojpuri nahi aane ke karan aap se hindi me bat kar raha hun aap ko hamara bartman addres chahiye na vo hamare profile me update hai Edelweiss ..........\nEmail bhejne ke liye main aap ka sukrgujar hun At 5:53pm on May 8, 2010, Ramanand:Architecture Vizualizer said… ok thanks. No comments yet!


रमा शंकर तिवारी जी के लिखल एगो कहानी सामंजस्य | जोगीरा\nHome भोजपुरी साहित्य भोजपुरी कथा-कहानी रमा शंकर तिवारी जी के लिखल एगो कहानी सामंजस्य\nपरनाम ! स्वागत बा राउर जोगीरा डॉट कॉम प, आई पढ़ल जाव रमा शंकर तिवारी जी के लिखल भोजपुरी कहानी सामंजस्य, पढ़ीं आ आपन राय जरूर दीं कि रउवा इ रचना कइसन लागल आ रउवा सब से निहोरा बा कि एह कहानी के शेयर जरूर करी।\nखुशी के मारे फुलेसर के पाँव जमीन पर ना रहे …उनका बेटा के शादी होता … का़ल्हे बारात जाई… आज दिन मे काथा मटकोर खुब धुमधाम से बितल हs .. रात मे संगीत आ गवनई होई जेमे घर जवार के आ हितई के सभ केहू नाच गाना करी लोग … कतना श्ररधा से फुलेसर आ फुलेसर ब अपना बेटा के पाल पोस के बड़ कइले बा लोग ..दूनू बेकत के खुशी के ठिकाना नईखे ..\n” सुन तानी जी ..आज हम रात भर गाना बजाना करेम.” खुशी के मारे इतरा के फुलेसर ब , फुलेसर से कहली …\n” हम तहरा के आज थोडे़ रोकेब …कतना दिन के बाद तs घर मे खुशी आईल बा … जतना खुशी मनावे के बा तू मनावs ” फुलेसर भी खूब गदगद होके जबाब दिहलें …फुलेसर ब रात के प्रोग्राम के तैयारी मे लाग गइली ..\nफुलेसर भी दुआर पर बैठ के काल्ह बारात के बारे मे योजना बनावे लगलन …\nसाँझ होते हीं पूरा माहौल संगीतमय होखे लागल .. सभे नाच गाना के मस्ती मे डूबे खातिर एकदम तैयार होके फुलेसर के दुआर पर जूटे लागल .. फुलेसर भी पूरा तैयारी कइले रहलन ..उनका बेटा के शादी होता … पूरा गाँव के खुशी खातिर कवनो कसर ना छोड़ले रहस …\nबडका लाउड स्पीकर से लेके डीजे तक ..सब इंतजाम भइल रहे ..\nजइसहीं लाउड स्पीकर आ डीजे बाजे के शुरू भइल तले भुवर पिनपिनाइले फुलेसर के दुआर पर पहुँचले …. ” का हो फुलेसर ! हमरा ई दुख के घडी़ मे तू इहे करबs ” भुवर खिसीआइके चिल्लईले … फुलेसर के त ठकुआ लाग गइल … ऊ धीरे से भुवर से पुछले …” का बात हs .. बतईबो करबs कि खाली चिल्लईबे करबs .. ” ….\n” हम चिल्ला तानी … कतना दिन से हमार 85 साल के माई बेमार रली हs … आज उ हमरा के छोड़ के चल गईली आ तू बाजा बजाव तारs .. खुशी मनाव तारs” भुवर एकदम खिसिअइले उल्लाहना के स्वर मे फुलेसर से कहलें ..\nफुलेसर तs एकदम अवाक् … उनका त बुझाते ना रहे की उ अपना बेटा के शादी के खुशी मनावस कि भुवर के बुढ़ माई के मरला के शोक मनावस … कतना मन मे सोचले रहलन … सब श्रद्धा बुझाता कि फीका पड़ जाई ..\nभुवर आ फुलेशर आज तक खुशी भा गम मे हमेशा साथे रहे लोग …\nलेकिन आज के समस्या मे दूनू आदमी घिर गईल बा …\nफुलेसर के घरे शादी के खुशी बा तsभुवर के घरे उनका माई के शोक …\nअब खुशी आ शोक जब एके साथे समाज मे आई तब कवनो ना कवनो सामंजस्य त बनावहीं के पडी़ …\nई सोचे के बात बा कि फुलेसर आ भुवर कईसे आपस मे सामंजस्य बनाई लोग ..\nरमा शंकर तिवारी “भटकेशरी”\nपिछला लेखअक्षरा सिंह ने एक साथ 21 गाने गा कर भोजपुरी म्‍यूजिक इंडस्‍ट्री में रिकॉर्ड बनाया\nअगिला लेखअनन्त : एगो हुँकार\nडॉ राधेश्याम केसरी जी के लिखल भोजपुरी कविता दुनिया कइसे बा...


जेपी विश्वविद्यालय – टटका खबर\nजेपी विश्वविद्यालय में पढ़ाई के माहौल बनावल जाई : प्रभारी वीसी\nछपरा के जयप्रकाश विश्वविद्यालय के कुलपति के प्रभार प्रोवीसी प्रो लोकेश चंद्र शनिचर का दिने सम्हार लिहलन, उनुका के एह पद पर ज्वायन करे के निर्देश कुलाधिपति आ राज्यपाल का तरफ से आइल रहे. प्रभार लिहला का बाद प्रोवीसी कहलन कि जेपीविवि में पढ़ाई के माहौल बनावल जाई. सत्र नियमित करे आ समय पर परीक्षा\nजेपी विश्वविद्यालय छपरा के कुलपति के जान से मारे के धमकी\nजयप्रकाश विश्वविद्यालय, छपरा के कुलपति प्रो. द्विजेंद्र गुप्ता आ छात्र कल्याण डीन प्रो. आरबी कुंवर के एगो मोबाइल से जान से मार देबे के धमकी मिलल बा. कुलपति के इमेलो पर अनर्गल मेल अवत बा. पुलिस पता लगावे में लागल बिया कि मोबाइल नंबर केकर ह. इहो पता नइखे चलत कि काहे खातिर एह तरह\nसैंतीस लाख लगा के बनल जेपी विश्विवद्यालय के गेट\nछपरा के जयप्रकाश विश्वविद्यालय सैंतीस लाख लगा के आपन भव्य मेन गेट बनवले बावे. एह गेट के उद्घाटन बिहार विधानसभा के अध्यक्ष करेवाला बाड़न. काल्हु शुक के महाचंद्र प्रसाद सिंह विधान पार्षद तइयारियन के जायजा लिहलन. उद्घाटन के तारीख आठ जुलाई तय कइल गइल बा.


’लउकेला किला त हिलेला जिला’ के भव्य म्यूजिकल लॉंचिंग – Anjoria\nसुनिला मिश्रा के परोसल आ दुर्गा फिल्म्स प्रोडक्शन बैनर के दोसरकी रही दूसरकी भोजपुरी फिलिम ’लउकेला किला त हिलेला जिला’ के भव्य म्यूजिकल लॉंचिंग पिछला दिने मुंबई के पंचम स्टूडियो में पवन सिंह क आवाज़ में एगो रोमाटिंक गीत रिकार्ड करा के कइल गइल गोविन्द विद्यार्थी के लिखल एह गीत के संगीत दिहलें लाल सिन्हा.\nएह फिलिम के निर्माता संजय कुमार मिश्रा, लेखक-निर्देशक संतोष मिश्रा, डांस डायरेक्टर संजय कोर्वे आ कैमरामैन श्यामल चक्रवर्ती हउवें. मुख्य कलाकार रहीहें पवन सिंह, स्मृति सिंन्हा, शुभी शर्मा, सुशील सिंह, अउर अवधेश मिश्रा वगैरह.\nफिलिम के कहानी एगो कोठेवाली क बा आ एहमें कोठावालियन के दशा दुर्दशा के सही चित्रण कइल जाई. ई कहलें निर्माता संजय मिश्रा. म्यूजिकल लांचिंग के एह सुअवसर पर फिलिम के कलाकारन के अलावा सुजीत तिवारी, अनिल सम्राट, ब्रजेश त्रिपाठी, हरीश जायसवाल, दीपक सिन्हा, जीत चटर्जी, अनन्जय रघुराज, प्रणीत जायसवाल, रवि कश्यप, जीतेन्द्र सिंह ’जीतू’, गोविन्द दुबे, संजय यादव, नरसू, संतोष सिंह वगैरह खासमखास लोग मौजुद रहल.\nOne thought on “’लउकेला किला त हिलेला जिला’ के भव्य म्यूजिकल लॉंचिंग”


PM greets people on the occasion of Lohri – THE OPEN VIEW\nThe Prime Minister, Shri Narendra Modi has greeted the people on the occasion of Lohri.\nदेशवासियों को लोहड़ी की बहुत-बहुत बधाई। उमंग और उल्लास का यह पर्व आप सबके जीवन में सुख और समृद्धि लेकर आए”, the Prime Minister said.\nदेशवासियों को लोहड़ी की बहुत-बहुत बधाई। उमंग और उल्लास का यह पर्व आप सबके जीवन में सुख और समृद्धि लेकर आए।26.9K4:12 PM – Jan 13, 2020Twitter Ads info and privacy5,846 people are talking about this\nTagged as: PM greets people on Lohri


"कसम वर्दी के" 20 सितम्बर से बिहार में दर्शकन का सोझा होखी – Anjoria\nदिनेश यादव के पहिचाने हो गइल बा हर साल हिट फिलिम देबे वाला निर्देशक के. पिछला साल दिनेश यादव निर्देशित आ चर्चित फिलिम रहल ‘धड़के तोहरे नावे करेजवा’ त एह साल अबले के सबले बड़हन हिट फिलिम ‘प्रेम दिवानी’. नया अभिनेता राकेश मिश्रा ले के बनल प्रेम दिवानी के बाद दिनेश यादव अब ले के आवत बाड़न एक्शन किंग विराज भट्ट के फिलिम ‘‘कसम वर्दी के’.\n’कसम वर्दी के’ बीस सितम्बर के बिहार में रिलीज होखी आ बिहार के चप्पा चप्पा पर मौजूद भोजपुरियन के दिल जीती. पत्रकारिता से निर्देशन में आइल दिनेश यादव आ फिलिम के नायक विराज भट्ट दुनु एह फिलिम से बहुत उत्साहित बाड़ें. एह फिलिम ला विराज भट्ट पहिला बेर आपन लुक बदलले बाड़न.


मधेस आ मधेसी – मझेरी डट कम\nमधेस आ मधेसी\nचैत्र २२ गते २०६९, वियफेके दिन प्रकाशित राष्ट्रिय समाचार पत्र कान्तिपुरमे प्रकाशित एमाले नेता रघु पन्तके मधेस, देश र परदेश नामक लेखके सन्दर्भमे आपन स्वतन्त्र विचार व्यक्त करेके चाहतानी नेपाली राजनीतिमे जउन पार्टी सरकारमे गइल उ आपन कामके बढिया आ उच्च महत्व देवेला आ विरोधी पार्टी ओकर कामके खराब आ देश विरोधी कहके अपन राजनीति जारी रखेला । का ई बात ठिक बा ? हमरा हिसाब से इ बात बिलकुल गलत बा आ चाहे सरकारमे रहल पार्टी हो भा सरकार बाहर पार्टी , निमन कामके ठिक आ खराब कामके बेठिक कहेके हिम्मत नेतालोगमे होखेके चाहि खाली आपन स्वार्थ पुरा करे खातिर ठिक कामके भि खराब कहलासे सहि काम बेठिक ना होखेला । बेठिक त उ गलत बात कहेवाला नेताजी हि होखेला ।\nनेपाली राजनीति सिद्धान्त, विचारधारा आ नीतिके आधारन क्रमशः नइखे गुमवले । तात्कालिक लाभहानिके आधारमे दलके निर्णयन त प्रभावित भइल लउकल बा । चुनावमे भोट विगडेसकि लगलापर भि कवनो पार्टी भा नेता देशके खातिर हानिकारक होवेवाला निर्णय करेके आत्मघाती प्रवृत्ति पार्टीयनमे कहियो नइखे दिखल । देश आ जनताके हितसे उपर आपन स्वार्थके केन्द्रमे रखके सोचेके आ ओकरा खातिर देश आ स्वयम् आपन स्वाभिमानसमेत बेवास्ता करेके प्रवृत्ति नेतालोगमे दिखल नया बात ना ह इ बात त नेताजी स्वयं भि बढियासे बुझलही बाडन । देशके दीर्घकालीन हितमे नकारात्मक प्रभाव परेवाला निर्णयन करेखातिर बारम्बार तत्पर रहेवाला पार्टी आ पार्टीके नेतालोगके अइसन करेके बाध्यताके कारण खोजल आ ओकर अन्तर्यमे गहिराइसे छलफल करल जरुरी बा ।\nई बात सहि ह कि देश रहि त हमनीयो रहम, हमीये रहम कहके नासोचेवाला नेतालोग देशके अखण्डता आ सार्वभौमसत्ता जोगावे नासकियन । बाकि इ बात सहि ना ह कि अपना बारेमे नासोचल जाई तबहु सरकार हमनीके बारेमे सोचि आ हमनीके विकास होई । ई बात पर विश्वास करेके परिणाम ह कि आजु हमनी उपेक्षित, पिडित, अपमानित होके आपन अस्तित्व हि गुमाचुकल बानि जा । ई बहुत पुराना नारा ह कि हमनि चाहे हिमालके बारेमे सोचि भा पहाड, मधेसके बारेमे सोचि भा उपत्यका, सबसे पहिले सोचेवाला विषय नेपालके बारेमे नेपाली होके ह । इ नारा ऐतना ना काम कइलस कि तराइयन अपनाके सबसे बडका राष्ट्र प्रेमि समझके आ व्यवहारमे देखावे खातिर जे जइसन कहलख तराइयन मानत गइल बाकि आपन हित आ समाजके विकास खातिर कहियो आवाज नाउठवलस जेकर परिणाम इ भइल कि तराइके हित आ विकास देखावे खातिर संघ संस्थाके स्थापना आ गैर मधेसीयनके भर्ना करके ओकरापर अधिकार जतवलाके साथे साथ ओकरासे बडका राष्ट्र प्रेमि हमनी हइसन कहके निचा देखावेवाला संस्कारके विकास भईल । सहि विकास त एकरा के कहलजाला कि तराईके वासिन्दाके शिक्षा, रोजगारी, सेवा सुविधामे सरल पहुच ओकर संस्कार आ संस्कृतिके विकास आ सम्मान करके ओकर संरक्षण राज्यद्धारा कइल जाइत । खालि भाषण आ कानुन बनाके केकरो विकास कइले बानि कहल बात गलत होई, कागजपर समान हक आ अधिकार दिहलगइल बा देखाके देशके कइसे भावनात्मक रूपमे बरियार बनावल जासकेला ? केतरे एकतामा बाधके रखल जासकेला ? हमनीके अनेकतामे एकता बरियार बनवलाके बदला जउन बाचलखुल एकता बा ओकरो नेपाल अधिराज्यके सार्वभौमसत्ता भा प्रादेशिक अखण्डता आ राष्ट्रिय एकता अक्षुण्णतामे खलल होखेवाला विभिन्न वर्ग, जाति, धर्म एवं सम्प्रदायके जनताके बिच घृणा, द्वेष भा अवहेलना होखेवाला लेख भा वचन भा आकार आ चिन्हद्वारा भा अउरो कवनो किसिमसे कवनोकाम नाकरेके चाहि ।\nआपन हक हितके सम्बन्धमे मधेसके खाली चिन्ता देखाके मधेसीके नाममे आपन व्यक्तिगत स्वार्थके हित साधन कोइ भि मधेसके नेतालोग नइखे करत आ मधेसी चाहे कवनो पार्टीमे काहेना होखो उ अब मधेसके हितला एकजुट होगइल बा ओहिसे मधेसी नेता मधेसमे अनेक कृत्रिम स्वार्थनके दिवाल खडा करके बाकी नेपालसे मधेसके भावनात्मक रूपमे अलग करेके प्रयत्न निरन्तर जारी रखले बा कहके हमनीमे फुट डालके कोइ आपन उल्लु सिधा करलेम सोचता त उ बेकार बा । सचेतनतापूर्वक शक्तिशालि बडका पार्टीयनके मधेसके मात्र नेतृत्व करेके क्षमता भइल मधेसके पृष्ठभूमिसे आइल तराई मूलके नेतालोगके ओकर योग्यता आ क्षमता बृद्घि करत मधेसमे अपनाके विस्तारित करत अगाडि बढेके परि ।\nआज विश्वव्यापारिकरण भइल समयमे एक देशके आदमी दोसर देशमे सरलतासे जा सकता, आ सकता आ व्यापार करसकता । अइसन परिप्रेक्षमे तनि नेपालीयनके भारतमे वसोवास आ व्यापार भा रोजगारी के तथ्यांक देखलजाव त बहुत ज्यादा बा । संख्या उल्लेख कइला पर शर्म लागेवाला अवस्था भइला से हम उल्लेख नइखि करत । उ सारा नेपाली भारतमे सरलतासे उहा जमिन खरिद करसकता, बैंकमे खाता खोलसकता, घर बनवा सकता काहेकि उहवा इ सारा सुविधा उहाके सरकारद्धारा दिहल गइल बा । जेकर फाइदा उठाके उहा रहेवाला नेपाली रासन कार्ड से लेके भोटर कार्ड तक प्राप्त कर चुकल बा, विना नेपालके नागरिकता त्याग कइले । ज्वलन्त उदाहरण भारतके चर्चित योग गुरु रामदेव बाबा के नेपाली चेला आचार्य बाल कृष्ण जउन अभि खुब चर्चामे बा । इ हे एगो उदाहरण नइखे अइसन बहुते उदाहरण बा जेमेसे एगो ह मावबादि पार्टीके एगो उच्च नेता खाली भारतेके ना भुटान आ चिनके भि नागरिकता लिहल जउन नेपाल पुलीस उजागर कइले रहे । खालि मावबादीये पार्टी काहे नेपालमे रहल हरेक राजनीतिक पार्टीके कइयन उच्च पदपर रहल गैर तराइयन नेतालोग के भारतीय रासन कार्ड से लेके उनकर रिस्तेदार लोगके भारतके बनारस, काशि, उत्तर प्रदेश, लखनउ, मुम्बई, कलकत्ता, दिल्ली जइसन शहरमे आपन घर बा आ दुनु देशके नागरीक बनके रहल प्रमाण जीन्दे बा ।\nजे जइसन, ओकर सोच ओइसन, कहल बात सोह्र आना सहि ह । अपने तिनु देशके नागरिक भइल व्यक्ति, इ राज खुलजाई त ठिक नाहोई जइसन सोच राखेवाला, अइसन काम और कोइ ना करे इ उद्देश्यसे गैर तराइयन एतना ना ग्रशित बा कि हरेक चुनावके समयमे आपन मुख्य मुद्दा नागरीकताके बनाके देखावटी भारत विरोधि कृयाकलाप शुरु करेला आ भारत चुप रहके ओकर समर्थन करेला । जेकर परिणाम नेपाली तराइयनके असहय पीडा सहके अपमानीतरुपमे मानशिक प्रहार सहेके परेला । भारत, भुटान, तिव्बत, चिनसे आके तराईमे विभिन्न पेसा–व्यवसायमे रहल गैर–नेपाली जब नेपाली नागरिकताके प्रमाणपत्र लेवेके कोशिश करेला त सबसे पहिले उहाके मधेसीये नेता अगाडि बढके एकर विरोध करेला । बाकि गैर तराइयन नेतालोग अइसन अवाञ्छित कामकेप्रति मौन दिखेलन । नेपालमे भारतीय, भुटानी, तिव्बतीयन, चिनीयन नागरिकलोगके नागरिकता मिलल हमनीके देशके नागरिक चाहे उ हिमाली, पहाडि भा तराइयन होखो सभि खातिर ओकर भूमि आ अवसरउपरके पहिला अतिक्रमण ह ।\nचुनावके समयमे मतदाता नामावली ठिक दुरुस्त करल राज्यके काम ह आ हरेक चुनावके समयमे एकराके ठिक दुरुस्त करेके पडेला जेकर उद्देश्य एगो भि बालिक मतदाता चुनावमे आपन मत दिहे से बञ्चीत नाहोखो । अभि आपन मतदान दिहे खातिर नागरीकता बनवावल जरुरी बा काहेकि बिना नागरीकता कोई भि नेपाली नागरीक आपन मतके उपयोग नाकरेसकि । ओहिसे मतदाता नामावलीके तयारीके साथेसाथ नागरीकता वितरण काम भि राज्यद्धारा संचालित होरहल बा जेकर उद्देश्य उपर बताचुकल बानि रहल सवाल गैर नेपालीके नागरीकता लिहल सम्बन्धमे नागरिकता वितरण करेवाला टोलीके उपर पत्रकार, नेता, जनसमुदाय सभिके निगरानी रहेके चाहि कि कवनो गलती नाहोखे आ सजग रहल जरुरी बा । बाकि कुछ पत्रकार आ नेता इ समयके आपन कमावेवाला सिजन के रुपमे मानेला आ भुमिका बनावे खातिर पहिलहिसे एकर खुब बिरोध आ हल्ला करेला भा अनर्गल प्रचार प्रसार करके आपन फाइदा उठावेके चाहेला । अइसन नेता आ पत्रकारसे दुर रहलामे हि भलाइ बा ।\nनेपालमे शरणार्थीके रुपमे भा व्यापार आ काम करेआइल व्यक्ति इहवा व्यापार, नोकरी आ काम जमावेला भि नागरिकताके प्रमाणपत्र लेवेला लालायित बाडन । गृह मन्त्रालयके स्रोतके हिसाब नेपालमे जनसंख्याके बृद्धिदर उच्च बा जेकर कारण हिमाल, पहाड आ तराइमे जनसंख्या साले साल बढ रहल बा । नेपालके इतिहासकार, भुगोलविद आ साहित्यकारलोगद्धारा सिद्धकर चुकल बात भा इ कहि कि स्वयं सभि पार्टीके नेताजीलोग द्धारा स्वीकार करल बात ह कि हिमाल, पहाडसे बहुत ज्यादा जनसंख्या रहल क्षेत्र तराई रहे, बा आ रहि । इ हे जनसंख्याके आधारपर मधेसी नेता तराइमे निर्वाचन क्षेत्र बढावेके आ पहाडमे घटावेके मांग करता जउन उहवाके नेताजी लोगके पचत नइखे कारण स्पष्टबा कि उलोग के सिट घटी आ मधेसी क्षेत्रके सिट बढि ओहिसे तराइयनके प्रती घृणा, द्वेस आ अहंकार इलोगमे भरल बा बाकि इहो बात सत्य ह कि सभि नेतालोग अइसन सोच ना राखेला आ मधेसीके हक हित के बारेमे बहुत कुछ कइले बा आ भविष्यमे भि करी । देशके जनसंख्या बढल प्राकृतिक नियम ह । एकराके जनसांख्यिक\nअतिक्रमण नाकहल जाला । बल्की जनसंख्या नियन्त्रण करेके प्रभावकारी उपाय राज्यद्धारा निरन्तर संचालित करेके पडि ।\nचुनावके समय भा आपन सरकारके नेतृत्व नारहल समयमे नेतालोगके पडोसी देश भारत आ चिनके नामलेके गलत बात आ अफवाह नाफैलाएके चाहि । पडोसी देशन के नाम लेके आपन उल्लु सिधा कइलाके अलावा आपन देशके हितमे आवाज उठावेवाला नेतृत्व आजुके आवश्यकता ह । मधेस देशसे अलग नइखे, हिमाल आ पहाडसे इ अभिन्न रूपमे सम्मिलित बा । मधेसके सम्बन्ध खराब होइ त एसे दुःख हिमाल आ पहाडेके होइ । हिमालसे पगिलत आ पहाडसे बहत आइल हमनिके अनेक नदीनाला हिमाल, पहाड आ तराईके एकसूत्रमे बन्हले बा । पहाडिया आ मधेसीबीच द्वन्द्व खडा करके तराईके अस्थिर आ अशान्त बनावेवाला आ गैर–नेपालीके नागरिकता दियावेमे कृयाशिल कोई भि आदमी देशके हितचिन्तक नाहोखेसकि ।\nराज्य प्रायोजित पहाडी जनसंख्याके तराईमे व्यापक बसाई सराईसे अन्ततः इहाके आदिवासी जनजातियनके सम्पूर्ण रुपमे राजनैतिक, सामाजिक तथा आर्थिक हैसियत गुमावल अवस्था बा । मधेसमे जातीय, भाषिक, वर्गीय, क्षेत्रीय, लैङ्गिक विभेदके अन्त्य, आत्मनिर्णयके अधिकार आ जाति, भाषा तथा भौगोलिक क्षेत्रके आधारमे स्वशासन स्थापना, भाषिक समानता आ स्वतन्त्रताके अधिकार, शिक्षा, स्वास्थ्य, निजामती सेवा तथा रोजगारके अन्य अवसरनमे विशेष आरक्षणके व्यवस्था, मातृभाषामे शिक्षाके व्यवस्था, क्षेत्रीय विभेदके अन्त्य करेखातिर क्षेत्रीय समानता, लोपोन्मुख भा अतिसीमान्तकृत जनजातिके संरक्षण, नेपाली भाषाके सरकारी कामकाजके अभिलेखन राखेके अन्तरिम संविधानद्धारा प्रदान कइल विशेषाधिकारके अन्त्य करके भाषिक समानताके नीति लागू, जल, जमिन आ जङ्गललगायत अन्य प्राकृतिक श्रोत सम्पदाउपर परम्परागत अधिकारके पुनःस्थापना, मधेसीके मुद्दाप्रति प्रतिवद्ध नाहोखेवालन पार्टी भा नेताके भण्डाफोर जइसन काम करके मधेसमे विकास कइलजा सकता ।


विक्रांत सिंह के तूफानी तेवर – Anjoria\nविक्रांत सिंह के तूफानी तेवर\nभोजपुरी में जबर्दस्त एक्शन ला नाँव बना लिहले विक्रांत सिंह के नयका अंदाज़ जल्दिए देखे के मिले वाला बा उनका एह साल के पहिलका फिलिम “सैयां तूफानी में”.\nपिछला दिने एह फिलिम के पहिला झलक रिलीज भइल त इंडस्ट्री के तमाम दिग्गज एकरा लुक के सरहले.\nउमेश देसाई के बनावल एह फिलिम के निर्देशक हउवे अजय झा. फिलिम में विक्रांत के नायिका बाड़ी हॉट गर्ल मोनालिसा. खाली “सैयां तूफानी” ए ना एह साल विक्रांत के एगो दूगो ना कुल पाँच गो फिलिम रिलीज होखे वाली बाड़ी सँ अगिला कुछेक महीना में. एह फिलिमन में खून का बदला खून से, गुलाम वगैरह खास बाड़ी सँ.\nसैयां तूफानी में विक्रांत के अनेके खतरनाक स्टंट बा जवना के उ बिना कवनो डुप्लीकेट के सहारा लिहले कइले बाड़न. विक्रांत कहेलें कि बचपने से उनुका खेले कुदे के शौक रहल जवना के फायदा फिलिमन में त मिलते बा सेलिब्रेटी क्रिकेट लीगो में मिलल. जान जाईं जे सेलिब्रेटी क्रिकेट लीग में भोजपुरी सितारन के टीम भोजपुरी दबंग के सबले तेज गेंदबाज़ बन के उभरल बाड़न विक्रांत. उनुका गेंदबाजी के खौफ समा गइल बा विरोधी टीमन में. विक्रांत कहेले कि अभिनय आ खेल अलग अलग होखला का बावजूद दुनू में एकाग्र होखे के जरूरत पड़ेला.\nशायद एही चलते एह घरी विक्रांत के तेवर भोजपुरी फ़िल्मजगत के कपारे चढ़ के बोलत बा.\n‘शिवानी के ललकार’ फिलिम के भव्य मुहूर्त


हमीरपुर खास गाँव, कायमगंज (फर्रुखाबाद) - यूनियनपीडिया, अर्थ वेब विश्वकोश\nनई!!: हमीरपुर खास गाँव, कायमगंज (फर्रुखाबाद) और पहाड़ी भाषाएँ · और देखें »\nनई!!: हमीरपुर खास गाँव, कायमगंज (फर्रुखाबाद) और फ़र्रूख़ाबाद जिला · और देखें »\nनई!!: हमीरपुर खास गाँव, कायमगंज (फर्रुखाबाद) और बुंदेली भाषा · और देखें »\nनई!!: हमीरपुर खास गाँव, कायमगंज (फर्रुखाबाद) और ब्रजभाषा · और देखें »\nनई!!: हमीरपुर खास गाँव, कायमगंज (फर्रुखाबाद) और भोजपुरी भाषा · और देखें »\nनई!!: हमीरपुर खास गाँव, कायमगंज (फर्रुखाबाद) और हिन्दी · और देखें »\nनई!!: हमीरपुर खास गाँव, कायमगंज (फर्रुखाबाद) और कायमगंज प्रखण्ड (फ़र्रूख़ाबाद) · और देखें »\nनई!!: हमीरपुर खास गाँव, कायमगंज (फर्रुखाबाद) और अवधी · और देखें »\nनई!!: हमीरपुर खास गाँव, कायमगंज (फर्रुखाबाद) और अंग्रेज़ी भाषा · और देखें »\nनई!!: हमीरपुर खास गाँव, कायमगंज (फर्रुखाबाद) और उत्तर प्रदेश · और देखें »\nनई!!: हमीरपुर खास गाँव, कायमगंज (फर्रुखाबाद) और उर्दू भाषा · और देखें »


रोजी-रोजगार – Page3– टटका खबर\nपाँच लाख सालाना तक के आमदनी टैक्स माफ करे के अपील\nकाल्हु देश के मजदूर संगठनन आ केन्द्र सरकार का बीच भइल बातचीत में मजदूर संगठन कहलें कि सरकार पाँच लाख रुपिया सालान तक के तमखाह के टैक्स माफ क देव आ कर्मचारियन के मिले वाला स्टैंडर्ड कटौती के सुविधा फेरू दीहल जाव जेहसे देश के वित्तीय हालात में सुधार होखे. वित्त मंत्री अरुण जेटली कहलन\nबिहार में सात हजार नर्सन के बहाली\nबिहार सरकार प्रदेश के सरकारी अस्पतालन खातिर सात हजार नर्सन के बहाली करे वाली बिया. सगरी जिलन से स्वास्थ्य उपकेन्द्र, अतिरिक्त प्राथमिक स्वास्थ्य केन्द्र, प्राथमिक स्वास्थ्य केन्द्र अउर अनुमंडलीय अस्पतालन में मौजूद रिक्तियन के जानकारी मंगावल गइल बा जेहसे सगरी खाली जगहा भर दीहल जाव. राज्य के सहकारी बैंकनो में नाहियो त पांच हजार कर्मचारियन\nखेल के सामान बनावे वाला कंपनी के कारीगर चाहीं\nपंजाब के अमृतसर में लकड़ी के खिलौना आ खेल के सामान बनाए वाली एगो बड़हन कंपनी के कारीगरन के जरुरत बा. कंपनी का तरफ से बतावल गइल बा कि ऊ लोग कारीगरन के तीन महीना के प्रशिक्षण दे के सक्षम बनाई. एह तीन महीना का दौरान कवनो प्रशिक्षण शुल्क ना लीहल जाई आ ओह लोग\nयूपी के सरकारी कर्मचारियन के महँगाई भत्ता बढ़ल\nयूपी सरकार अपना कर्मचारियन के महँगाई भत्ता में जुलाई 2015 से6फीसदी के बढ़ोतरी करे के एलान कइले बिया. एकर बकाया के पहिलका किश्त जनवरी में दे दीहल जाई. सरकारी कर्मचारियन के अब उनुका मूल वेतन के 119 फीसदी महंगाी भत्ता में मिलल करी. सरकार के एह फैसला से युपी के 18 लाख कर्मचारियन\nबिहार सरकार के शिक्षा विभाग राज्य के माध्यमिक आ उच्च माध्यमिक हाई स्कूलन में बहाल करे खातिर तीस हजार शिक्षकन के बहाली कार्यक्रम जारी कइले बावे. सोलह दिसम्बर से बीस जनवरी का बीच लोग के नियुक्ति पत्र मिल जाए के बात कहल जात बा. पुस्तकालयध्यक्षन के बहाली 21 जनवरी ले क लीहल जाई.\nप्रोमोशनो में आरक्षण देबे के माँग कइली बीएसपी सुप्रीमो मायावती\nआजु राज्यसभा में सांसद आ बसपा सुप्रीमो मायावती कहली कि दलितन आ जनजातियन के सरकारी आ निजी दुनू क्षेत्र में प्रोमोशनो में आरक्षण के सुविधा दीहल जाव. संगही संगे सवर्णो लोग के रिझावे खातिर कहली कि गरीब सवर्णनो के आर्थिक आधार पर आरक्षण मिले के चाहीं. जानते बाड़ी कि अइसन होखे वाला नइखे त बाँग\nयूपी के सिपाही बहाली में अब लिखित परीक्षा ना होखी\nलिखित परीक्षा में अपना मन मर्जी के प्रतिभागियन के बहाल करावे में आवत दिक्कत देखत यूपी सरकार अब फैसला कइले बिया कि एह बहाली ला लिखित परीक्षा ना लीहल जाई. मैट्रिक आ इंटर के नंबर का आधार पर चुनल गइल लोग के शारीरिक टेस्ट लीहल जाई आ ओकरे आधार पर बहाली होखी. जान जाईं कि\nबिहार लोकसेवा आयोग के प्रीलिम के रिजल्ट घोषित\nबिहार लोक सेवा आयोग पिछला 15 मार्च के करावल गइल 56वीं से ले के 59वीं सम्मिलित संयुक्त (प्रारंभिक) प्रतियोगिता परीक्षा के रिजल्ट काल्हु शनिचर के साँझ जारी कर दिहलसि. कुल 746 गो होखे वाला बहाली खातिर 28,308 जने के सफल घोषित कइल गइल बा. अब ई लोग मुख्य परीक्षा दी. एह इम्तिहान में जेनरल कैटेगरी\nकर्मचारियन के नीमन दिन त आ गइल\nसातवां वेतन आयोग के सलाह मान लेवे के संकेत केन्द्र सरकार दिहले बिया आ एकरा बाद कर्मचारियन के त नीमन दिन आ गइल मानल जा सकेला. वित्त आयोग अइसनको एगो सलाह दे दिहले बिया जवना ला आजु ना त काल्हु हड़ताल करबे करतन कर्मचारी. अब सगरी कर्मचारियन खातिर वन रैंक वन पेंशन करे के सलाह\nसरकारी कर्मचारियन ला नीमन दिन आवत बा\nसातवां वेतन आयोग के सिफारिश में केन्द्र सरकार के पचास लाख कर्मचारियन खाति खुशखबरी आवे वाला बा आ ओह लोग के वेतन में पन्द्रह फीसदी के बढ़ोतरी हो सकेला. एकरा से पेंशन उठावे वाला लोगो के फायदा होखे वाला बा. सातवां वेतन आयोग के रपट 19 नवंबर के सरकार के दीहल जाए के उमेद बा.\nअगिला साल से छोटका नौकरियन ला इंटरव्यू ना होखी\nपीएम मोदी काल्हु अतवार का दिने अपना मन का बात में बतवलन कि पहली जनवरी से छोटका बहालियन में इंटरव्यू के सिस्टम खतम क दीहल जाई. केन्द्र सरकार के लागत बा कि इंटरव्यू का चलते बहाली में बदहाली आ बेईमानी के बोलबाला रहेला जबकि एह पदन खातिर इंटरव्यू के जरूरत ना होखे के चाहीं. सीधे\nनीमन दिन आइल : औद्योगिक कर्मचारियन के मिली दुगुना बोनस\nकेन्द्र सरकार फैसला क लिहलसि कि अब औद्योगिक कर्मचारियन के पहिले से दुगुना बोनस दीहल जाई. पहिले बोनस के सीमा साढ़े तीन हजार रुपिया रहुवे जवना के बढ़ा के अब सात हजार कर दीहल गइल बा. आ एह बोनस के हकदार बने खातिर तनखाहो के सीमा पहिले के दस हजार रुपिया से बढ़ा के एकइस\nयूपी के पौने दू लाख शिक्षामित्रन के सहायता करी केन्द्र सरकार\nयूपी में शिक्षामित्र से सहायक अध्यापक बनावल गइल करीब पौने दू लाख लोग के बहाली हाई कोर्ट का आदेश का बाद रद्द कर दीहल गइल बा. एह चलते लाखौ परिवार संकट में आ गइल बाड़न. एह लोग के राहत चहुँपावे ला केन्द्र सरकार राह निकाले में लागल बिया आ अब ऊ अदालत में हलफनामा दी


30 अप्रैल तक चीनी उत्पादन 300 लाख टन के करीब पहुंचा, पिछले साल से 16% आगे – Sachcha Dost Domain Regd. ID: D414400000 002908407-IN Editor - vinayak Ashok Jain (Luniya) 8109913008\nPhoto:PTI चीनी उत्पादन बढ़ा\nTagged in business news in Hindi, sugar mills, sugar. sugar season, चीनी का उत्पादन, चीनी मिल, शुगर सीजन\nPrevकोरोना: यूपी से बड़ी राहत देने वाली खबर, घट गई संक्रमण की दर\nNextकोटक महिंद्रा बैंक का प्रॉफिट 32.8% बढ़ा: मार्च तिमाही में बैंक को 1682 करोड़ रुपए का मुनाफा, 90 पैसे प्रति शेयर का डिविडेंड देने का ऐलान


पति के दबावे के फरमूला – Anjoria\nबाबा लस्टमानंद के महिला संगठन के तरफ से कहल गईल कि कवनो हंसी के मसाला दऽ. बड़ा गड़बड़, महिला सशक्तिकरण के जमाना में जे कवनो उल्टा सीधा मजाक हो गईल चाहे कवनो उल्टा सीधा मतलब निकल गइल तऽ अलग झमेला. का करस, बड़ा सोच बूझ के ऊ सबसे पोपुलर मसाला जोहले कि बतावल जाउ कि पति से झागरा कइसे बेसाहल जाई. उनकर तर्क रहे कि पहिले जमाना के मेहरारू सब शांत सुभाव के होत रही सन आ आज के जमाना में मरदो लोग मेहरारुन से बड़ा डेराताऽ. कलकाता शहर में तऽ ‘पत्नी पीड़ित पुरुष पति संघ’ ले खुलि गइल बा. हालत इहां ले पहुंच गइल बा कि मरद लोग अतना डेरापुत हो गइल बा कि झगड़े ओरा गईल बा. डर बा कि पति पत्नी लड़ले ना भुला जाउ एही से पत्नी समाज के पति बेचारन से झगरा बेसाहे के तरीका बतावल जाउ. एह से मेहरारू लोग के रुतबा बढ़ि जाई.\nतरीका ई बा कि मान लीं कि खाना बनावे में कवनो गड़बड़ी हो गइल तऽ पहिलहीं से अइसन जाल बिन दिहल जाउ कि मुंह में कौर रखते बेचारा पति भड़क जाउ. अब ओकरा खाना के कवनो गुण दोष समझे में ना आई. पतिदेव जसहीं टीवी चलवले कि बन क दी , कहीं कि माथा दुखाता, सुते जातानी, हाला बरदास नइखे होत. जे पति हारल होखे आ आराम करे के इच्छा होखे तऽ टीवी तेज चला दीं आ पतिन के जे पसंद होखो ऊ प्रोग्राम तऽ जरूर देखीं.\nपति अगर खइला पर कंट्रोल करे के चाहे तऽ उनका पसंद के खूब तेल मसाला वाला रसोई बनाईं आ एह से झगड़ा करे में आसानी होई.\nजवन काम ऊ करस ओह में जरूर कवनो कमी निकालीं सभे आ काम करे के दबाव बनवले राखीं आ एक के बाद एक काम के बहोझ बनवले राखीं. पति जे सिनेमा के टिकट ले आवे तऽ जरूर ओह दिन मत जाईं, माथ दरद के बहाना बना के पटा जाईं आ ई जरूर बता दीं कि आज हमार जीव नीमन ना रहे तऽ आजे तहरा जाये के मन कईल.\nपति के चरित्र पर संदेह बनवले रहीं आ आफिस में काम करे वाली कवनो मेहरारू चाहे लईकी के नाम ले के झगरा करत रहीं आ पति के लाचारी के मजा लेत रहीं.\nपति के रिश्तेदार लोग के सामने एकदम रोसा चढ़वले राखीं ताकि लोग बूझे कि राउर कतना रोब बा मरद पर. आ जब अपना नइहर से लोग आवे तऽ पति से दबा के काम लीं ताकि ऊ लोग बूझे कि उनकर बेटी भा बहिन केतना खुशनसीब बिया कि अइसन आज्ञाकारी पति मिलल बा.\nपति कवनो समान कीन के ले आवे तऽ ओह में कवनो ना कवनो नुक्स निकाल दीं आ कहत रहीं कि तहरा कीने ना आवे. एह से पति जहां दबल रही आहिजे कीने बेसाहे खातिर रउरे के पइसा दीहि आ तिगुना दाम वसूल के नइहर वालन खातिर समान कीन के दुतरफा रोब बनायीं. पति के कहीं कि उनकर इज्जत बचा दीहनी.\nइ सब फरमूला काम में लिहला से पति हमेशा कंपसल रही.\nPrevious Post: अजगर\nNext Post: बापे पूत परापत घोड़ा, बहुत नहीं त थोड़ा थोड़ा (बतकुच्चन 162)\nvery nice…………very nice…………very nice…………very nice…………very nice…………very nice…………very nice…………very nice…………very nice…………& THANKS——-


बतकुच्चन  – ७५ – Anjoria\nभाषा सरोकार साहित्य\nबतकुच्चन  – ७५\nSep 2, 2012 बतकुच्चन\nबेर, बेरा, बारी आ बारी. बारी दू बेर आइल एकरो कारण बा. जवन आगा चल के बताएब. बेर मतलब कि आवृति, माने कि हाली. कव हाली भा कव बेर. कतना हाली भा कतना बेर. बाकिर बेर बेरा के बिगड़ल रूपो हो सकेला. बेरा मतलब समय. सबेरा, गदबेरा, एहबेरा, ओह बेरा, अबेरा, कुबेरा वगैरह. एह सब उपयोग में बेरा के मतलब समय से बा. बाकिर ई बेरा बिगड़ के कई जगहा बेर हो जाला आ मतलब उहे रहेला. सबेर, अबेर, कुबेर, गदबेर, एह बेर, ओह बेर में मतलब आवृति से ना हो के समय से होला. कई बेर मतलब ना बदले बाकिर कबो कबो बदल जाला. जइसे कि कुबेरा के कुबेर कहला से हो सकेला कि कुछ भ्रम हो जाव. कुबेर देवता लोग के खजांची हउवें भा रहलें. एह बारे में हमार जानकारी, हर जानकारी का तरह थोड़ही बा. हम अपना के कुबेर माने कि कुबेरा में समेट के राखब. कुबेरा खातिर कई बेर अबेरा के इस्तेमाल कर दिहल जाला बाकिर ठीक से देखीं भा सोचीं त कुबेरा आ अबेरा साफ अलग अलग होला. जब कवनो बात बिना समय के, कुसमय में हो जाव त कुबेरा कहल ठीक रही. अबेरा देर खातिर इस्तेमाल होखे क चाहीं. काहे कि कवनो जरूरी नइखे कि जवन अबेरा बा तवन कुबेरो होखे. देर रात के बिना पहिले से बतवले कवनो हित पाहुन आ जाव त कहल जाला कि कुबेरा आ गइलें. बाकिर समय दिहला का बाद देरी से आवसु त कहे के चाहीं कि अबेरा अइलन, अबेर कर दिहलन. ई त भइल अबेर कुबेर के बात. चलीं थोड़ीका सबेर आ गदबेरो के बतिया लिहल जाव. काहे कि पता ना कवन कारण बा कि जब जब संसद के बइठका होखे वाला रहेला तब तब कवनो बात अइसन कुबेरा में हो जाला कि बइठकी में बवाल हो जाला आ संसद में जवन काम सेकराहे हो जाए के चाहत रहे ओकरा में अबेर होखे लागेला. सेकराहे मतलब जल्दी होला बाकिर कबो कबो कुछ लोग एकर इस्तेमाल सबेरे खातिर कर देलें. काल्हु सेकराहे चल अइह. मतलब त इहे भइल कि काल्हु जल्दी चल अइहऽ. ई ना कि सबेरे सबेरे आ के दुआर ठोके लगीहऽ. सबेरा के इस्तेमाल कई बेर अबेरा से उल्टा मान के कर दिहल जाला हालांकि होखे के ना चाहीं. अबेरा के सही विलोम सेकराहे होखे के चाहीं सबेरे ना. सबेरा के विलोम होला गदबेरा. गदबेरा खातिर कबो अबेरा भा कुबेरा के इस्तेमाल ना कइल जाव. गदबेरा त हमेशा अपना समय पर आवेला, जइसे कि सबेरा आवेला. ना त सेकराहे, ना अबेरा, ना कुबेरा. गदबेर के इस्तेमाल गोधुलि वाला समय खातिर होला. बाकिर हमरा समुझ से, अब चाहे ई समुझ कतनो कम काहे ना होखे, गोधुलि आ गदबेरा मे तनी फरक होला. गोधुलि ओह समय के कहल जात रहे जब साँझि बेरा लवटत गाय बैल के झुंड के खुर से उड़त गरदा गुबार साँझि के बढ़त अन्हार से मिल जुल के गदबेर बना देत रहुवे. गरदा जइसन समय गदबेर. वइसे अलग बाति बा कि देश के संसद में हमेशा गदबेरे जइसन माहौल बनल रहेला. काहे कि ओहिजा बेरा कुबेरा हमेशा लोग अपना खुर से गरदा उड़ावे में लागल रहेला. अब एह सब बाति में अतना बाति निकल आइल कि बारी आ बारी के फरक अगिला बारी.\nभोजपुरी भाषियन से केन्द्र सरकार के धोखाधड़ी\nभोजपुरी सरोकारन से जुड़ल पत्रिका भोजपुरी पंचायत\n5 thought on “बतकुच्चन  – ७५”\nनीमन सिंह says:\nबेर सबेर हमनी के भी इयाद करे के अधिकार दिहल जाव…..\nआज तक के बतकुच्चन में एगो बरा नीमन, मेहनत से लिखल आ बन्हिआ भाग।\nसेकराहे के सबेराहे चाहे सबेरहीं कहल जा सकेला। हमरा अपना भासा में त सेकराहे सब्द हइलहीं नइखे। ई जरूर मानऽतानी कि ई सेकराहे भोजपुरी में नयका पीर्ही कम बोले लागल आ साएद जल्दिए ए सब्द के गाएब होखे के दिन देखे के पर सकेला।\nई ना कि सबेरे सबेरे आ के दुआर ठोके लगीहऽ।\nबाह जी। हँसी आ गइल। बन्हिआ।\nगदबेरा के बरा बन्हिआ से बतवनी, ओकरा खातिर धन्नबाद। गदबेरो हमनी ईहाँ पहिले से त बहुत कम बोलल जाता। अब लागऽता कि गदबेरा सब्द के जादे दिन चलन ना रही।\nप्रिय चंदन जी,\nकई बेर हम धन्यवाद देबे के औपचारिकता भुला जानी एकरा ला माफी माँगत रउरा के धन्यवाद देत बानी.\nकतनो समय के कमी रहे बाकिर हम परयास करेनी कि बतकुच्चन जरूर पर्ह लीं। धन्नबाद के औपचारिकता के छोर के हमनी के सहज बानी स। एसे माफी के कवनो जरूरत नइखे।\nराउर आ अँजोरिया के,\nप्रभाकर पाण्डेय says:\nबहुते सुन्नर।। सादर।।\nLeaveaReply to OP_Singh\tCancel reply


How much science is agreed Vikram Samvat read and know Bhojpuri: कतना विज्ञान सम्मत बा विक्रम संवत? पढ़ीं अउर जानीं\nएह बात के इलिम बहुत कमे लोग के होई कि अपनो देश के एगो साल संवत् बा,जवना के विक्रम संवत कहल जाला. आईं ,तनी विचार कइल जाउ कि कतना तर्क संगत आ विज्ञान सम्मत बा ई विक्रम संवत? बदलाव प्रकृति के दस्तूर ह आ हरेक विध्वंस का बाद नया निरमान होला.\nLast Updated: April 15, 2021, 2:50 PM IST\nअंगरेजी आ अंगरेजियत के रंग में रंगाइल एकइसवीं सदी के नवही पीढ़ी के बखूबी पता बा कि ईस्वी सन् 2021में हमनीं के जी रहल बानीं जा आ हरेक पहिली जनवरी के नया साल के शुरुआत धूमधाम से मनावल जाला. बाकिर एह बात के इलिम बहुत कमे लोग के होई कि अपनो देश के एगो साल संवत् बा,जवना के विक्रम संवत कहल जाला. आईं ,तनी विचार कइल जाउ कि कतना तर्क संगत आ विज्ञान सम्मत बा ई विक्रम संवत? बदलाव प्रकृति के दस्तूर ह आ हरेक विध्वंस का बाद नया निरमान होला. पुन्नश्लोक सिपाही सिंह श्रीमंत के कहनामो रहे-\nगुमसुम-गुमसुम तनिको ना भावे हमें\nआन्हीं हईं आन्हीं, अन्हाधुन हम मचाइंले,\nनास लेके आवेलीं कि नया निरमान होखे\nनया भीत उठेला, पुरान भीत ढाइंले!\nअब ईस्वी सन् विचार करीं. पहिल जनवरी से जब साल शुरू होला,त अपना देश के माहौल में कवनो बदलाव ना आवे. सउंसे जनसमुदाय हाड़तोड़ जाड़ के सांसत झेलत ठंढ में सिकुड़ रहला आ प्रायः शीतलहरी के प्रकोपो झेलेला.\nदोसरा ओरि, अपना भारत में फगुआ के पूर्व संध्या पर सम्मत जराके ओह साल के विदाई दियाला आ नयका साल के अगुवानी में पुआ-पकवान खात, फगुआ-चइता गावत चारू ओरि खाली मौज-मस्ती आउर हंसी-खुशी के वातावरण लउकेला.\nएकरा पहिलहीं प्रकृति आ मौसम में बदलाव हो जाला. पतझड़ में फेंड़-खूंट पुरान पतई झारिके नया कोंपड़,टूसा आउर गमगमात फूलन से सजल ऋतुराज बसंत के स्वागत में ठाढ़ रहेलन स. धरती के बसंती चुनरी लहराए लागेले.लखरांव में आम के मोजर से मधुरस टपके लागेला.\nकोंचिआइल महुआ के फूल के पथार महुआबारी में मादक बहार ले आवेले. ओने आम के मोजर में टिकोढ़ा लागि जाला आ कोइलर के कूक मीठ रस घोरे लागू लागेले. अइसना खुशगवार माहौल में चइत अंजोरिया के एकम(प्रतिपदा) से नया साल के विक्रम संवत के शुरुआत धूमधाम से होला-भक्तिभाव से भरल-पुरल नवरातन से. कुदरती साज-सिंगार से सजल-धजल मधुमास के ई बसंती नवरातन शक्ति परब का रूप में मनावल जाला,जवना में दुर्गा के नवो रूप के आराधना का जरिए अपना आंतर में पइसल शक्ति संचित करेके उतजोग होला.\nचइत सुदी एकमे से काहें?\nसवाल उठत बा कि चइत महीना के अंजोर पख के प्रतिपदे से काहें विक्रम संवत के समहुत होला? अइसन मान्यता बा कि चइत सुकुल एकमे का दिने सतजुग में ब्रह्माजी सृष्टि के सिरिजना के सिरीगनेस कइले रहनीं.ओही के इयाद में विक्रम संवत के नया बरिस शुरू होला-\nचैत्र मासि जगत ब्रह्मा सगृज प्रथमेऽह्नि\nशुक्ल पक्ष समग्रन्तु तथा सूर्योदये सति.\nत्रेता युग में श्रीराम के राज्याभिषेक एही पख में भइल रहे.वनवासी राम-लखन वन-नर(वानर) के संगठन बनाके तमाम बुराइयन में लिप्त राकसन से सफाया कऽके अजोधा में रामराज के स्थापना कइले रहलन. द्वापर में महाभारत का बाद धरम के विजय पताका एही घरी फहरावल गइल रहे. कलियुग में विक्रम संवत के शुरुआत ओही ऐतिहासिक स्मृतियन के कारन होला.\nनांव विक्रम संवत काहें?\nभोजपुरी में एगो कहाउत प्रचलित बा-अनका धन पर विकरम राजा! माने,अइसन केहू,जे दोसरा के दौलत का भरोसे खुद के विकरम राजा समुझे! खैर, ऊ विकरम राजा रहलन चक्रवर्ती महाराज विक्रमादित्य, जेकरा नांव पर विक्रम संवत रखाइल रहे. हालांकि एह संवत के स्थापना का घरी महाराज का ओरि से 'कृत संवत' नांव दिहल गइल रहे, बाकिर राजा के पुन्न प्रताप के बदउलत विक्रम संवत नांव मशहूर भइल.\nसंवत के नांव ओही चक्रवर्ती महाराज के नांव प राखेके परिपाटी रहल बा, जे अपना राज के तमाम जनता के करजा खुद के निजी कोष से भरपाई कऽके ओतना राशि के स्वर्ण मुद्रा राजकीय कोष में जमा करे.\nएही आधार पर राजा विक्रमादित्य के नांव प विक्रम संवत के शुरुआत भइल.\nचक्रवर्ती महाराज विक्रमादित्य\nविक्रमादित्य सही माने में चक्रवर्ती नरेश रहलन. अजातशत्रु रहलन ऊ.सउंसे दुनिया में उन्हुका जस के डंका बाजत रहे. आम जनता के ऊ जनार्दन मानत रहलन आ विद्वानन के अपना जानो से बढ़िके मान-सम्मान देत रहलन. राजा विक्रमादित्य के दरबार के नौ रतन रहलन-महाकवि कालिदास, नामी साहित्यकार अमर सिंह, न्यायविद दर्शन शास्त्री क्षपणक, चिकित्सा पद्धति के जनक धनवंतरि, व्याकरणाचार्य वररुचि, नीतिकार वेताल भट्ट, कविवर घटकर्पर, अंतरिक्ष विज्ञानी वराहमिहिर आ शिक्षा शास्त्री शंकु.\nसमय के चक्का अविराम गति से चलत रहेला.श्रीमद्भागवत पुराण में राजा परीक्षित के शुकदेव मुनि से सवाल रहे-'काल का हऽ?'\nमहामुनि के कहनाम रहे कि काल एगो अमूर्त तत्व ह आ जब विषय के बदलाव होला,त आकार लेला, फेरु अव्यक्त के व्यक्त करेला.\nसुरुज आ चनरमा के चाल प आधारित विक्रम संवत के कालगणना दुनिया के सभसे व्यापक कालगणना मानल गइल बा. ई तथ बतावल गइल बा कि मौजूदा कलियुग के मियाद चार लाख बत्तीस हजार साल के बा. एकरा दोगिना समय द्वापर युग के रहल बा. त्रेता युग कलियुग से तिगुना आ सतयुग चौगुना अवधि ले चलल बा.\nईस्वी सन् से प्राचीन आ प्रामाणिक\nसन् 1952में डॉ मेघनाथ साहा के अध्यक्षता में एगो 'कैलेण्डर रिफॉर्म कमेटी ' बनल रहे, जवन राष्ट्रीय पंचांग का बिसे में आपन रिपोट देत विक्रम संवत के सभसे अधिका प्रामाणिक आ विज्ञान सम्मत बतवले रहे आ ईस्वी सन् के कई गो खामी आउर विसंगति का ओरि धियान दियवले रहे. विक्रम संवत के कालगणना हरेक कोन से वैज्ञानिक साबित भइल रहे. बाकिर अंगरेजी आ अंगरेजियत के हिमायती सरकार ओह रिपोट के ठंढा बस्ता में डालि देले रहे. विक्रम संवत भारत के गौरवशाली विरासत के प्रतीक बा आ एमें दनुजता के दमन आ मनुजता के विजयी भाव छिपल बा. एकरा कालचक्र के प्रवर्तक महादेव शिव के मानल जाला, जे खुदे महाकाल रहलन. राजा विक्रमादित्य वसुधैव कुटुंबकम् के भाव से लैस एह भूंइ के माई आ खुद के धरती के बेटा मानत कहले रहलन-\nमाता भूमि: पुत्रोऽहम् पृथ्विया:.\nइहे वजह बा कि आजुओ हमनीं के तमाम संस्कारिक अनुष्ठान ईस्वी सन् से 57साल जेठ विक्रमे संवत से संचालित होला. खुद पर गर्व करेवाला के अपना देश, इहां के संस्कृति प गर्व होखे के चाहीं.अखियान करीं, विक्रम संवत 2078तेरह अप्रैल से शुरू हो चुकल बा. (लेखक भगवती प्रसाद द्विवेदी वरिष्ठ साहित्यकार हैं.)


भोजपुरी में पढ़ें: गइलीं गांव, गांव से भगलीं | Bhojpuri Articles Villages Government Planning Farmers Fertile Land Bhagwati Prasad Dwivedi nodakm– News18 Hindi\nजब बेटा के नइहर ह गांव आ शहर-शहरात ह ससुरा, त आखिरकार नइहर से रोवत-बिलिखत ससुरा आवहीं के परी नू?\nगांव लोगन खातिर अइसन नइहर जइसन हो गइल बा जहां से रोवत बिलखत फेर शहर में ओही तरे आवेकेबा जइसे कनिया सुसरा आवेले. आखिर एकर का कारन बा. सरकार के योजना गांवन में चलत हई स, फेर भी का कुल्हि परेशानी होता गांवन में -\nआजु सउँसे संसार विश्वग्राम बनि गइल बा. बाकिर एह विश्वग्राम में हमनीं के गांव कहां बा? एक दशक पहिले गांव के नांव लिहला पर नंदीग्राम अनसोहाते जबान प आ जात रहे, जहवां के किसानन के बेदखल क के उन्हनीं के उपजाऊ जमीन औने-पौने दाम में व्यावसायिक इस्तेमाल खातिर सरकारी स्तर पर हड़पल जात रहे आ विरोध कइला प बेमउवत मुआवे के सिलसिला जारी रहे. सवाल उठत बा कि का देश में एके गो नंदीग्राम रहे. आजु फेरु किसान चरचा में बाड़न कृषि विधेयक के लेके. एमें पच्छ-विपच्छ के आपन-आपन तरक बा, बाकिर एह में ना किसान के भागीदारी लउकत बा, ना गांव के. का गांव आपन भूमिका भुला गइल बा?\nकहल जात बा कि गांव में केहू रहल नइखे चाहत. आखिर काहें? का सचहूं गांव रहे लायक नइखे रहि गइल? पुन्नश्लोक कवि कैलाश गौतम हिन्दी में एगो कविता लिखले रहले--'गांव गया था, गांव से भागा.' का आजुओ पढ़ुवा लोगन के गांव से भगावे के साजिश नइखे कइल जात? जब पढ़ल-लिखल नवही रोजी-रोटी के फिराक में गांव छोड़िके नगर-महानगर में छिछियाए खातिर अलचार हो जालन, तबहूं ओह लोग के दिल में गंवई इयाद के कीरा कुलबुलात रहेला, जवन बेर-बागर गांवें जाए खातिर मज़बूर क देला. बाकिर अब ओइसन गंवई मनई कहवां बाड़न, जवन जाते परदेसी बाबू के अंकवारी में बान्हिके नेह-छोह के सबूत पेश करसु!\nऊ लोग त शहर में जाए वाला के जइसे अपना बिरादरी से कुजात छांटि के अलगा कऽ देले होखे. खैर, जइसे-तइसे नोकरी-चाकरी में अपना जिनिगी के सोनहुला समय गंवा दिहला का बाद ओकरा के दूध के माछी नियर निकालिके बीगि दिहल जाला. उहो बेचारा सोचेला कि चलऽ हे मन! अब गांवें चलिके बुढ़ारी के दिन चैन से काटऽ!\nबाकिर गांवें जात कहीं कि चैन नदारद! अब उन्हुकर नांव धरा जाई--शहरी बाबू! अइसन कुचक्र रचल जाई कि उन्हुकर जीयल हराम हो जाउ. भाई-भउजाई, गोतिया-देयाद--सभ-के-सभ मुंह फुला ली. अच्छा! त आ गइले हिस्सा-बखरा लेबे! केहू अपना घर के नाली उन्हुका दुआरिए पर बहावे लागी, त केहू मए कूड़ा-करकट उन्हुके अंगना भा दुआर पर फेंके लागी. खेत के डंड़ार तूरिके उन्हुकर जमीन आस्ते-आस्ते दखलियावल जाए लागी. मुंह में अंगुरी डालिके बोलवावे के सरंजाम! वन के गीदड़ जइहें केने! अउर ना, त किछु ममिला-मोकदिमा में फंसा दिहल जाई. फेरु,या त ऊ थाना-पुलिस, कोट-कचहरी में चक्कर लगावत अझुराइल रहसु भा मए सम्पत्ति कउड़ी के मोल बेंचि -बांचिके फेरु शहर का ओरि भागि जासु.\nका भोला-भाला निश्छल गंवई लोग अतना बदलि गइल? थोरहीं में निबाह करे वाला लोगन में रसरी के अंइठन नियर घुरचियाहपन आ पैंतराबाजी कहवां से आ गइल? जब से गांवन में मुखियागिरी भा परधानी खातिर गरदन कटउवल आउर सियासती दांवपेंच इस्तेमाल होखे लागल, सजगता के नांव पर ठगी, धूर्तई आ लफंगई के बोलबाला हो गइल. नतीजतन, सोझ-साफ आ ईमानदार मनई के जीयल मोहाल हो गइल. का थाना, का ब्लाॅक, का कचहरी, का पंचाइत--हर जगहा दलालन के तूती बोले लागल आ सीधा-सच्चा लोगन के बोलती बंद होखे लागल. कतहीं जाति-धरम के जहर-माहुर, त कतहीं भाई-भतीजावाद आ बिरादरीवाद के बिखिधर. लुच्चा-लफंगा आ सड़कछाप लोग कर्णधार बनिके लूट-खसोट में लिप्त हो गइल. ओने सरकारी महकमा के अफसर-बाबू-दलाल चानी काटे लगलन स. चकबंदी के नांव पर गरीब-गुरबा आ सांच-साफ लोगन के अपना खेत-बारी से बेदखल कइल जाए लागल.\nगांव, जवन कबो सरग मानल जात रहे, अब कई तरह के राजनीति-कूटनीति-दुर्नीति में आकंठ डूबल रौ-रौ नरक के पर्याय बनल जा रहल बा. उहवां अब खाली अपना मतलब से मतलब रहि गइल बा. ना केहू के सुख-दुख से कवनो हमदर्दी, ना हितई-नतई, भर-भवद्दी, दोस्ती-इयारी के पहिले वाला प्रगाढ़ नेह-नाता. सवारथ सभकरा कपारे चढ़िके बोलि रहल बा आ सभ केहू धन आउर निसा के मद में डोलि रहल बा. हालांकि देश के अधिकतर जोजना गांवें के विकास, शिक्षा, सेहत खातिर बाड़ी स, बाकिर ई अइसने लोगन के बानरबांट में ऊंट के मुंह में जीरा नियर टांय-टांय फिस्स होके रहि जात बाड़ी स.\nजब गांवों हुलास-उछाह, भाईचारा, प्रेमभाव के लोप हो जाई, त फेरु गांव में रहिए का जाई! जहवां लूट-खसोट, रूढ़िवादिता, अंधविश्वास, आडंबर, सियासी छल-छद्म आ अभावग्रस्तता के वैतरणी बहत होखे, उहवां पंवरे ना जाने वाला आ पार ना पावेवाला अनजान मनई के त गांव छोड़हीं के परी. फेरु त लवटिके बुद्धू जब वापिस शहर में अइहन, त उन्हुकरा कहहीं के परी--'गइलीं गांव, गांव से भगलीं.' जब बेटा के नइहर ह गांव आ शहर-शहरात ह ससुरा, त आखिरकार नइहर से रोवत-बिलिखत ससुरा आवहीं के परी नू?


रोहतास – Page2– टटका खबर\nटटका खबर, 29 जनवरी 2017\nअखिलेश के राहुल से साथ से खिसियाइल मुलायम सिंह आजु एलान क दिहलन कि ऊ एह गठबन्हन ला प्रचार ना करीहन. कहलन कि एकर कवनो जरुरत ना रहल आ सपा अकेले सरकार बनावे लायक जीत हासिल क लीत अब पाँच बरीस के मौका गँवा दिहलन अखिलेश. उनुका इहो शिकायत बा कि कई लोग के टिकट\nबिहार के मंत्री कोर्ट में सरेंडर कइलन\nरोहतास जिला से आवे वाला आ बिहार के उद्योग मंत्री अउर स्थानीय विधायक जय कुमार सिंह काल्हु सासारास के अदालत में सरेंडर क दिहलन जवना का बाद अदालत उनुका के जमानतो दे दिहलसि. मारपीट के ई मामिला पुरान हवे बाकिर पहिले उ अदालत में हाजिर ना होत रहलन. एगो दोसर खबर बा कि सासाराम के\nरोहतास जिला के नौहट्टा इलाका के सलसा गाँव से चार गो नक्सली उग्रवादियन के असलहा साथे काल्हु शनिचर का दिने गिरफ्तार कर लिहलसि पुलिस. सारण जिला में साढ़े सात सौ अभ्यर्थियन के टीईटी प्रमाण पत्र फर्जी मिलल बा. एह लोग का खिलाफ कार्रवाई करे के प्रक्रिया चालू हो गइल बा. पूर्वी चंपारण जिला के छतौनी\nपुलिसे का जीप से वसूली करे का फेर में धरा गइल फर्जी दारोगा\nरोहतास जिला के नौहट्टा इलाका के बंको मोड़ का लगे से बियफे के रात एगो फर्जी दारोगा के ध लीहल गइल आ ओकर स्कार्पियो आ मोबाइल जब्त क लीहल गइल. नौडीहां के रहे वाला मनोज कुमार पाण्डेय नाम के एगो नवही फर्जी वर्दी पहिरले गाड़ियन से नाजायज वसूली करे में लागल रहुवे तबहियें नौहट्टा के\nभोजपुरी में देश दुनिया के खबर (बियफे,2अप्रैल 2015)\n(बुध, 1 अप्रैल के खबर) पेट्रोल आ डीजल के दाम में आजु बियफे के फेरू कटौती क दिहल गइल बा. दुनिया के बाजार में तेल के दाम घटला का चलते बियफे से पेट्रोल 49 पइसा आ डीजल में 1 रुपिया 21 पइसा के कमी हर लीटर पर कइल गइल बा. प्रधानमंत्री नरेन्द्र मोदी बुध का


डेहरी आन सोन में एगो घर में लागल आग से चार जने के मौत – टटका खबर\nडेहरी आन सोन में एगो घर में लागल आग से चार जने के मौत\nरोहतास जिला के डेहरी आन सोन में अतवार का भोर में एगो मकान में आग लाग गइल जवना में दू गो सगी बहन आ दू गो अउरी लोग जर के मर गइल. बतावल जात बा कि रसोई गैस रिसला का चलते आग लागल आ बादमें ई आग अगल बगल का मकानो में पसर गइल जवना से नाहियो त तीस लोग झँउस गइलें.\nTags: डेहरी आन सोन, रोहतास\nट्रेन चढ़त मे गिर के नवही कटाइल


life'sakick: मुन्नी बदनाम\nPosted by sonal singh at 11:46 AM\npradeep sharma March 14, 2014 at 6:03 PM\nBAhut sochay liye hai ta kuch samjhe nahi aarahaa hai ki kaisan tareefva karen...bahute badhiya chaape ho ji..\nsonal singh March 15, 2014 at 3:52 PM\ndhanyavaad hai jee.\nJAGDISH SINGH March 15, 2014 at 10:24 AM\n13 मार्च के रचल तोहार - मुन्‍नी बदनाम - रचना से जुड़े के मौका मिलल । नारी दिवस के अवसर पर नारी सशक्‍तीकरण के बात सच साबित होत बुझाइल । सोच जब मजबूत होला, तबे मजबूत कदम उठेला । भोजपुरी के बोल में ऋंगार रस व वीर रस के घोल, अइसन बुझाइल, मानों सावन में नहा के भादो आइल होखे ।\nबहुत-बहुत शुभकामना । अइसहीं आगे बढ़त रह बाबू आ एहितरे भोजपुरी में प्राण फूंकत रह ।\nइस्‍को स्‍टील प्‍लाण्‍ट, बर्नपुर\nsonal singh March 15, 2014 at 3:54 PM\nराउर भोजपुरी के त कवनों जवाब नईखे। बकिर हाँ, बात जहां नारी सशक्तिकरण के बा, आरा जिला के महरारून पीछे ना रहिहें!\nPD March 15, 2014 at 2:40 PM\nआह!! कईसन मरद है जी इ, एतना लाजकोटर कोनो होता है का? एकदम्मे गर्दा लिख्खी हो आप, एकदम्मे गर्दा मचान टैप...\nsonal singh March 15, 2014 at 3:56 PM\nवैसनों मरद का अपना सोभा होता है जी। तारीफ खातिर धन्यवचन\nसूफ़ी ध्यान मुहम्मद March 26, 2014 at 11:05 PM\nachchha laga...ek do expressions to bahut hi achcha laga...\nAnil Kumar 'Aline' April 3, 2014 at 6:34 AM\nहाँ................हाँ....................बहुत खूब....................बिंदास अभिव्यक्ति.............


माटी के लाल हैदर काज़मी – Anjoria\nमाटी के लाल हैदर काज़मी\nकेहु के लाग ना सकल ओकरा कद के अंदाज\nबा आसमान में बाकिर मुड़ी नवा के चलेला.\nई बाति एकदम सटीक बइठता जिला- जहानाबाद, बिहार के गाँव अली नगर, पाली, के मूल निवासी आ सिनेमा भोजपुरी के रियल रंगबाज कहात अभिनेता हैदर काज़मी पर, जे भोजपुरी सिनेमा के उठावे खातिर बड़हन काम करत बाड़ें. कहे खातिर त सबहीं सिनेमा भोजपुरी के ट्रेड बदले के दावा करेला बाकिर हैदर काज़मी कहला ना कइला में विश्चास करे वाला आदमी हउवें. एहसे आजु भोजपुरी के सगरी फिल्म इंडस्ट्री उनुकर कायल हो गइल बा.\nजी.सी.जैन कामर्स कालेज चाईबासा, झारखण्ड से पढ़ाई पूरा कइला क बाद दिल्ली थियेटर से जुड़ल हैदर काजमी अपना मुंबई आवे के श्रेय मशहूर अभिनेता मनोज कुमार के देलें जिनकर निर्देशित धारावाहिक ‘भारत के शहीद’ में पहिला बेर हैदर काज़मी के अभिनय करे के मौका मिलल. तब ऊ महज पन्द्रह साल के रहलें. धारावाहिक में ऊ खुदीराम बोस बनल रहलें. फेर मेगा हिट धारावाहिक ‘अलिफ़ लैला’ से एगो बड़ शुरुआत क बाद ‘साईं बाबा’ धारावाहिक में ‘साईं बाबा’ के किरदार कइलन. सतीश कौशिक निर्देशित ‘हादसा’ के अलावा अउरियो कई धारावाहिकन में अभिनय कइलन हैदर. एह बीच ऊ आपन कूरियर बिजिनेसो शुरू कर दिहलन..\nबहुमुखी प्रतिभा के धनी हैदर काज़मी के सफ़र लगातार जारी रहल. साल 2003 में हैदर काजमी हिंदी फिल्म ‘पथ’ से फिल्म निर्माणो का क्षेत्र में उतरलन. एह फिल्म में मुख्य भूमिको कइलन हैदर काज़मी. साथी कलाकार रहलें पायल रोहतगी, राखी सावंत आ शरद कपूर वगैरह. फिल्म के निर्देशक रहलें शिवराम यादव. बाद में फिल्म ‘बाबी’ बनवलें आ अभिनेत्री मोनालिसा के पहिला ब्रेक दिहलें, फिल्म के निगेटिव कटिंग दिलीप कुमार कइले रहलें. हैदर अभिनीत आ बनावल फिल्म ‘कजरी’ के फिल्म फेस्टिवलो में खूबे सराहल गइल,\nएह सब का बावजूद बिहार के भोजपुरिया माटी उनुका के खींचत रहल आ तब पर साल शिवराम यादव निर्देशित सुपर-डुपर हिट भोजपूरी फिल्म ‘रंगबाज़’ बना आ चला के हैदर साबित कर दिहलन कि बिहार के माटी के ई लाले असली रंगबाज़ ह. हैदर काज़मी आ रानी चटर्जी के मुख्य भूमिका वाली रंगबाज पर साल के सबले बड़का हिट रहल आ अब उनुकर दोसर फिलिम ‘कालिया’ रिलीज होखे वाली बा. एकरो निर्देशक शिवरामे यादव हउवें. मुख्य भूमिका में हैदर काज़मी, अक्षरा सिंह, सी.पी. भट्ट, पूजा यादव, अलीशा, राम मिश्रा, बिपिन सिंह, बालेश्वर सिंह अउर अनिल यादव बाड़ें,\nफेर हैदर काजमी सिनेमा भोजपुरी के बढ़ावा देबे ला आपन ‘नरजिस म्यूजिक’ खोललें जवना से साबित कर देखवलें कि भोजपुरी फिलिमन के संगीतो से निर्माता लोगन के फायदा हो सकेला. फिल्म निर्माता लोग के बतावल जात बा कि रिंगटोन के बिजनेस से बहुते फायदा होला. ‘ नरजिस म्यूजिक’ कम्पनी के माध्यम से हैदर काज़मी छोटका निर्मातन के ओह लोग के हक़ ईमानदारी से पहुँचावत बाड़ें.\nआमिर खान का तरह गिनल चुनल फिलिम करे वाला हैदर काज़मी के फिलिमन में बिगुल, आजमगढ़ के कट्टा, जगीरा वगैरह जल्दिए रिलीज होखे वाली बाड़ी सँ. एह बीच हैदर भोजपुरी फिल्म ‘दीवानगी’ साइन कइले बाड़न.\nशूटिंग पूरा हो गइल नाम तय नइखे